open-index/open-wikipedia-markdown huggingface dataset:
അമരചന്ദ്രൻ

മഹാഭാരതത്തെ ഉപജീവിച്ച് രചിയ്ക്കപ്പെട്ട ബാലഭാരതം എന്ന മഹാകാവ്യത്തിന്റെ കർത്താവാണ് **അമരചന്ദ്രൻ**.പതിമൂന്നാം നൂറ്റാണ്ടിലാണ് അദ്ദേഹത്തിന്റെ ജീവിതകാലം എന്നൂഹിയ്ക്കുന്നു. വീരധവളന്റെ എന്ന രാജാവിന്റെ അശ്രിതനായിരുന്നു അമരചന്ദ്രൻ. വാസ്തുപാലൻ എന്ന സേനാനായകന്റെ പരിപോഷണവും അമരചന്ദ്രനുണ്ടായിരുന്നു.

വർഗ്ഗം:സംസ്കൃത കവികൾ
ചിത്താരി ഹംസ മുസ്‌ലിയാർ

സമസ്ത കേരള  ജംഇയ്യത്തുൽ ഉലമ(എ.പി വിഭാഗം) ട്രഷററും കേരള മുസ്‌ലിം ജമാഅത്ത് ഉപദേശക സമിതി അംഗവുമായിരുന്നു. കൻസുൽ ഉലമ **ചിത്താരി കെ.പി. ഹംസ മുസ്‌ലിയാർ** അറബിയിൽ ശൈഖ് ഹംസ അഹ്മദ്(شيخ حمزة أحمد) എന്നും വിളിക്കപ്പെടുന്നു. കണ്ണൂർ ജില്ലയിലെ പട്ടുവത്തായിരുന്നു ജനനം. കണ്ണൂർ ജില്ലയിലെ തളിപ്പറമ്പിൽ സ്ഥിതിചെയ്യുന്ന അൽ മഖർറു സുന്നി അൽ ഇസ്ലാമിയ്യ് സ്ഥാപകൻ. പണ്ഡിതൻ, പ്രഭാഷകൻ, എഴുത്തുകാരൻ, സംഘാടകൻ, വിദ്യാഭ്യാസ പ്രവർത്തകൻ എന്നീ നിലകളിൽ *ചിത്താരി ഉസ്താദ്* അറിയപ്പെട്ടിരുന്നു. 

അഖിലേന്ത്യാ സുന്നി ജംഇയ്യത്തുൽ ഉലമ, സമസ്ത കേരള സുന്നി യുവജന സംഘം, സമസ്ത കേരള ജംഇയ്യത്തുൽ ഉലമ (എ.പി. വിഭാഗം), കേരള മുസ്ലിം ജമാഅത്ത്, സമസ്ത കേരള സുന്നി വിദ്യാഭ്യാസ ബോർഡ്‌ എന്നീ സംഘടനകൾക്ക് നേതൃത്വം നൽകിയിരുന്നു. രണ്ടര പതിറ്റാണ്ടോളം കണ്ണൂർ ജില്ലാ സംയുക്ത ഖാളിയായിപ്രവർത്തിച്ചിരുന്നു.

## ജീവിത രേഖ
### കുട്ടിക്കാലം
കണ്ണൂർ ജില്ലയിലെ പട്ടുവത്ത് അഹ്മദ് കുട്ടിയുടെയും നഫീസയുടെയും മകനായി 1939ലാണ് ചിത്താരി ഹംസ മുസ്‌ലിയാർ ജനിച്ചത്. കർഷകനായ പിതാവ് അഹ്മദ് കുട്ടി ചെറുപ്പത്തിൽ തന്നെ മരണപ്പെട്ടു. മാതാവ് നഫീസ. പട്ടുവത്ത് എൽ.പി. സ്കൂളിൽ പ്രാഥമിക പഠനം നേടി. പിന്നീട് പഴയങ്ങാടി യു.പി. സ്കൂളിൽ വിദ്യാഭ്യാസം പൂർത്തിയാക്കി. ഇ.എസ്.എൽ.സി. എഴുതിയിട്ടുണ്ട്. 1965ൽ ദയൂബന്ദ് ദാറുൽ ഉലൂമിൽ നിന്ന് മതപഠനത്തിൽ ബിരുദം നേടി. 2018 ഒക്ടോബർ 24 ന്  രാവിലെ അന്തരിച്ചു. അന്ത്യവിശ്രമം നാടുകാണി അൽ മഖർ മസ്ജിദിന് സമീപം.

## വഹിച്ച സ്ഥാനങ്ങൾ
* പ്രസിഡണ്ട്‌, അൽ മഖർറു സുന്നി അൽ ഇസ്ലാമിയ്യ്
* വൈസ് പ്രസിഡണ്ട്‌, ജാമിഅ: സഅദിയ്യ
* രക്ഷാധികാരി, മൻശഅ് മാട്ടൂൽ
* സംയുക്ത ഖാളി, തളിപ്പറമ്പ്(1984-)
* സംയുക്ത ഖാളി, കണ്ണൂർ ജില്ല(1985-) added as external links. References is not a field to play with.
* അംഗം, ഉപദേശക സമിതി, കേരള മുസ്‌ലിം ജമാഅത്ത്
* ട്രഷറർ, സമസ്ത കേരള  ജംഇയ്യത്തുൽ ഉലമ
* സെക്രട്ടറി, കേന്ദ്ര മുശാവറ, അഖിലേന്ത്യാ സുന്നി ജംഇയ്യത്തുൽ ഉലമ
* അംഗം, സുപ്രീം കൗൺസിൽ, എസ്.വൈ.എസ്
* ജനറൽ സെക്രട്ടറി, സമസ്ത കേരള സുന്നി വിദ്യാഭ്യാസ ബോർഡ്‌
* അംഗം, മർക്കസു സ്സഖാഫത്തി സ്സുന്നിയ്യ
* ജോയന്റ് സെക്രട്ടറി, സമസ്ത, അവിഭക്ത കണ്ണൂർ(കണ്ണൂർ, കാസർഗോഡ്)(1971)
* ജനറൽ സെക്രട്ടറി, സമസ്ത അവിഭക്ത കണ്ണൂർ
* മുൻ ജനറൽ സെക്രട്ടറി, ജാമിഅ: സഅദിയ്യ (പ്രാരംഭം-1995)
* മുന് അംഗം, കണ്ണൂർ ജില്ലാ അറബിക് കോളജ് ആലോചനാ സമിതി
* മുന് സംസ്ഥാന വർക്കിംഗ് പ്രസിഡണ്ട്, സമസ്ത കേരള സുന്നി യുവജന സംഘം
* മുന് സംസ്ഥാന ജനറൽ സെക്രട്ടറി, സമസ്ത കേരള സുന്നി യുവജന സംഘം
* മുന് സംസ്ഥാന പ്രസിഡണ്ട്,  സമസ്ത കേരള സുന്നി യുവജന സംഘം
* മുന് സെക്രട്ടറി, സമസ്ത കേരള  ജംഇയ്യത്തുൽ ഉലമ
## പ്രവർത്തനങ്ങൾ
### നേതൃത്വം നൽകിയിരുന്ന സ്ഥാപനങ്ങൾ
*അൽ മഖർ
*ജാമിഅ സഅദിയ്യ
*മൻശഅ് മാട്ടൂൽ
*മർക്കസു സ്സഖാഫത്തി സ്സുന്നിയ്യ

### സംഘടനകൾ
* അഖിലേന്ത്യാ സുന്നി ജംഇയ്യത്തുൽ ഉലമ
* സമസ്ത കേരള ജംഇയ്യത്തുൽ ഉലമ
* കേരള മുസ്‌ലിം ജമാഅത്ത്
* സമസ്ത കേരള സുന്നി വിദ്യാഭ്യാസ ബോർഡ്‌
* സമസ്ത കേരള സുന്നി യുവജന സംഘം
* സുന്നി സ്റ്റുഡന്റ്സ് ഫെഡറേഷൻ
* കാരുണ്യം ദഅ് വ സെൽ

## പുരസ്കാരങ്ങൾ
മഅ്ദിൻ അക്കാദമിയുടെ *സയ്യിദ് അഹ്മദുൽ ബുഖാരി* അവാർഡ്

## ഇതും കാണുക
* അൽ മഖർ

## പുറം കണ്ണികൾ

*അൽ മഖർ സിൽവർ ജൂബിലിയോട് അനുബന്ധിച് ചിത്താരി ഹംസ മുസ്ലിയാരുമായി നടത്തിയ അഭിമുഖം  പൂങ്കാവനം മാസിക, 2014 മാർച്ച്‌ 06

## അവലംബങ്ങൾ

വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:ഇന്ത്യയിലെ സുന്നി മുസ്ലീങ്ങൾ
വർഗ്ഗം:മുസ്ലീം മത നേതാക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കേരളത്തിലെ സമുദായനേതാക്കൾ
വർഗ്ഗം:ഇന്ത്യയിലെ ഇസ്ലാമികപണ്ഡിതർ
വർഗ്ഗം:കേരളത്തിലെ സുന്നി-മുസ്ലിം പണ്ഡിതർ
വർഗ്ഗം:എപി വിഭാഗം സമസ്തയുടെ നേതാക്കൾ
അഞ്ജലികാവേധം

ആനകളെ ചൊല്പ്പടിക്ക് നിറുത്തുന്ന വിദ്യയാണ് **അഞ്ജലികാവേധം**. 
ചില മന്ത്രങ്ങളും , ആയുധങ്ങളും , മർമ പ്രയോഗങ്ങളും , ഔഷധങ്ങളും ഇതിൽ ഉപയോഗിക്കുന്നു . 108 ഓളം ആയുധങ്ങൾ ഉള്ളതിൽ ഒരെണ്ണം മാത്രമാണ് തോട്ടി .ഇതിന്റെ പല അംശങ്ങളും കാലഹരണപ്പെട്ടു പോയിരിക്കുന്നു . വെറും 108 ഇല് ഒരംശമേ ഇപ്പോൾ നിലനില്പ്പുള്ളൂ . ആ ഏകാംശം ഉപയോഗിച്ചാണ് ഇന്നും പാപ്പാന്മാർ ആനയെ മെരുക്കുന്നത്.

മഹാഭാരതത്തിലെ ഭീമസേനൻ ഈ വിദ്യയിൽ വിദഗ്ദ്ധനായിരുന്നുവത്രേ.
## അവലംബം

വർഗ്ഗം:ആനകൾ
റെയിൽവേ സുരക്ഷാ കമ്മീഷൻ

ഇന്ത്യയിലെ ഒരു സർക്കാർ ഏജൻസിയാണ് **റെയിൽവേ സുരക്ഷാ കമ്മീഷൻ** (Commission of Railway Safety). 1989-ലെ റെയിൽവേ നിയമപ്രകാരം നിലവിൽ വന്ന ഈ ഏജൻസിയുടെ ആസ്ഥാനം ലഖ്നൗ ആണ്. രാജ്യത്തെ റെയിൽ അപകടങ്ങളെപ്പറ്റി അന്വേഷിക്കുക, റെയിൽ സുരക്ഷ ഉറപ്പുവരുത്തുക എന്നിവയാണ് പ്രധാന ലക്ഷ്യങ്ങൾ. ഇന്ത്യൻ റെയിൽവേക്ക് പുതിയ തീവണ്ടി സർവീസുകൾ ആരംഭിക്കണമെങ്കിൽ ഈ ഏജൻസിയുടെ അനുമതി ആവശ്യമാണ്.

## അവലംബം

## പുറംകണ്ണികൾ
* ഔദ്യോഗിക വെബ്സൈറ്റ്

 

വർഗ്ഗം:ഇന്ത്യയിലെ റെയിൽ ഗതാഗതം
വർഗ്ഗം:ഇന്ത്യൻ റെയിൽവേ
വർഗ്ഗം:ഇന്ത്യയിലെ_കമ്മീഷനുകൾ
വർഗ്ഗം:റെയിൽവേ മന്ത്രാലയം (ഇന്ത്യ)
ചിറ്റയം ഗോപകുമാർ

കേരളത്തിലെ പൊതുപ്രവർത്തകനാണ് **ചിറ്റയം ഗോപകുമാർ**. അടൂർ മണ്ഡലത്തിൽ നിന്നുള്ള നിയമസഭാഅംഗവും കേരള നിയമസഭയുടെ ഡെപ്യൂട്ടി സ്പീക്കറുമാണ് ഇദ്ദേഹം. 

## ജീവിതരേഖ
ടി. ഗോപാലകൃഷ്ണന്റേയും ടി.കെ. ദേവയാനിയുടേയും മകനായി 1965 മെയ് 31 ന് ചിറ്റയം ഗ്രാമത്തിൽ ജനിച്ചു. പ്രീ-ഡിഗ്രി വിദ്യഭ്യാസം നേടിയ ഗോപകുമാർ വിദ്യർത്ഥി പ്രസ്ഥാനത്തിലൂടെയാണ് രാഷ്ട്രീയ രംഗത്ത് പ്രവേശിക്കുന്നത്.

## അധികാര സ്ഥാനങ്ങൾ
* എ.ഐ.എസ്.എഫ് സംസ്ഥാന കമ്മിറ്റിയംഗം
* എ.ഐ.ടി.യു.സി. കൊല്ലം ജില്ലാ സെക്രട്ടറി
* കർഷക തൊഴിലാളി യൂണിയൻ, കൊല്ലം ജില്ലാ സെക്രട്ടറി

## തിരഞ്ഞെടുപ്പുകൾ

## കുടുംബം
ഭാര്യ - സി. ഷേർളി ഭായി, രണ്ട് പെൺമക്കൾ

## അവലംബം

വർഗ്ഗം:1965-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
ആർ. ഉണ്ണികൃഷ്ണൻ പിള്ള

കേരളത്തിലെ പൊതുപ്രവർത്തകനും സി.പി.ഐ.എം. നേതാവുമാണ്**ആർ. ഉണ്ണികൃഷ്ണൻ പിള്ള**.

## ജീവിതരേഖ
പി. രാമൻ പിള്ളയുടെ മകനായി 1941 ഏപ്രിൽ 24-ന് ജനിച്ച ആർ. ഉണ്ണികൃഷ്ണൻ പിള്ള ബിരുദാനന്തര ബിരുദം നേടിയിട്ടുണ്ട്. "ചേലൂർ കായം സമരത്തിൽ" പങ്കെടുക്കുകയും 86 ദിവസം ജയിൽ‌വാസം അനുഭവിക്കുകയും ചെയ്തിട്ടുണ്ട്.

## അധികാര സ്ഥാനങ്ങൾ
* സി.പി.ഐ.എം. പത്തനംതിട്ട ജില്ലാ കമ്മിറ്റി അംഗം
* സി.പി.ഐ.എം. സംസ്ഥാന കമ്മിറ്റി അംഗം
* കാഷ്യു വർക്കേർസ് യൂണിയൻ, ജില്ലാ പ്രസിഡന്റ്

## തിരഞ്ഞെടുപ്പുകൾ

## കുടുംബം
ഭാര്യ - പൊന്താമര, രണ്ട് പെൺമക്കൾ

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:എട്ടാം കേരള നിയമസഭാംഗങ്ങൾ
ഗംഗാദേവി (കവിയിത്രി)

മധുരാവിജയം എന്ന സംസ്കൃതകാവ്യത്തിന്റെ കർത്താവാണ് **ഗംഗാദേവി**.വിജയനഗര സാമ്രാജ്യത്തിലെ സേനാനായകനായിരുന്ന കമ്പരായന്റെ പത്നിയാണ് ഗംഗാദേവി എന്നു ഊഹിയ്ക്കുന്നു.കമ്പരായന്റെ മധുരാവിജയത്തെ അടിസ്ഥാനമാക്കിയാണ് ഈ കാവ്യം രചിച്ചതെന്നു കരുതുന്നു. വീരകമ്പരായചരിതം എന്നും കാവ്യത്തെ വിളിയ്ക്കുന്നുണ്ട്.

കാവ്യാത്മക ഐതിഹ്യമനുസരിച്ച്, മധുരയെ സുൽത്താനേറ്റിൽ നിന്ന് മോചിപ്പിക്കാനും മീനാക്ഷീ ക്ഷേത്രം വീണ്ടും തുറക്കാനും "വലിയ തെറ്റുകൾ ശരിയാക്കാനും" കുമാര കമ്പാനയ്ക്ക് ദേവിയുടെ വാൾ നൽകിയത് ഗംഗാദേവിയാണ് എന്ന് വില്യം ജാക്സൺ സമർത്ഥിക്കുന്നു.
## അവലംബം

വർഗ്ഗം:തെലുഗു കവികൾ
വർഗ്ഗം:കർണാടകയിൽ നിന്നുമുള്ളവർ
വർഗ്ഗം:ഇന്ത്യൻ കവയിത്രികൾ
വർഗ്ഗം:14-ആം നൂറ്റാണ്ടിലെ വനിതാ എഴുത്തുകാർ
മധുരാവിജയം

കമ്പരായന്റെ മധുരാവിജയത്തെ അടിസ്ഥാനമാക്കിയാണ് ഈ കാവ്യം രചിച്ചതെന്നു കരുതുന്നു. *വീരകമ്പരായചരിതം* എന്നും കാവ്യത്തെ വിളിയ്ക്കുന്നുണ്ട്.ഗംഗാദേവിയാണ് ഈ സംസ്കൃതകാവ്യത്തിന്റെ കർത്താവ്. പ്രതിപാദനരീതിയിൽ ലാളിത്യം പുലർത്തുന്ന ഏഴു സർഗ്ഗങ്ങളുള്ള  ഈ കാവ്യത്തെ ലക്ഷണമൊത്ത ഒരു കൃതിയായി കരുതിപ്പോരുന്നുണ്ട്. വിജയനഗര സാമ്രാജ്യത്തെ മധുര സുൽത്താൻ ആക്രമിക്കുന്നതിനെക്കുറിച്ച് ഈ കാവ്യത്തിൽ വിശദീകരിക്കുകയും ചെയ്യുന്നുണ്ട്.

## മധുരാവിജയത്തിലെ ഒരു പദ്യം
*പ്രശാന്തദാവേവ വനാന്തലക്ഷ്മീ

ഗതോപരാഗാ ഗഗനസ്ഥലീവ

കളിന്ദജാമർദ്ദിത കാളിയേവ

ദിക് ദക്ഷിണാസീൽ ക്ഷതപാരസീകാ* ''

## അവലംബം


വർഗ്ഗം:സംസ്കൃത കാവ്യങ്ങൾ
വർഗ്ഗം:വിജയനഗര സാമ്രാജ്യം
സലേഷ്യ

സെലാസ്ത്രേസീ സസ്യകുടുംബത്തിൽപെടുന്ന ഒരു ജീനസ്സാണ് **സലേഷ്യ** (Salacia). ഇവയിൽ മിക്ക സസ്യങ്ങളും ഉഷ്‌ണമേഖലപ്രദേശങ്ങളിൽ കണ്ടുവരുന്ന ആരോഹികളാണ്. ഇന്ത്യ, ശ്രീലങ്ക, തായ്‌ലാന്റ്, ഇന്തോനേഷ്യ, ബ്രസ്സീൽ എന്നീ സ്ഥലങ്ങളിൽ ഈ ജീനസ്സിൽ പെടുന്ന സസ്യങ്ങൾ കാണപ്പെടുന്നു..
ഈ ജീനസ്സിൽ പെടുന്ന സസ്യങ്ങൾ പല സസ്യങ്ങളും ആയുർവേദംപോലെയുള്ള പരമ്പരാഗത ചികിത്സാസംമ്പ്രദായത്തിൽ ഔഷധങ്ങളായി ഉപയോഗിക്കാറുണ്ട്.
കേരളത്തിൽ കാണപ്പെടുന്ന ആനക്കൊരണ്ടി, കുരണ്ടി, പൊൻകൊരണ്ടി, ഏകനായകം തുടങ്ങിയ സസ്യങ്ങൾ ഈ ജീനസ്സിൽ പെടുന്നവയാണ്. 
## സവിശേഷതകൾ
ഇലകൾ ലഘുപത്രങ്ങളോടു കൂടിയവയും, ഏകാന്തരന്യാസത്തിൽ (alternate phyllotaxis) ക്രമീകരിച്ചതും, ഇലകളിലെ സിരാവിന്യാസം ജാലികാസിരാവിന്യാസവുമാണ്. ചില സ്പൂഷിസുകളിൽ ഇലകളുടെ വക്കുകൾ ഭാഗീകമായി ദന്തുരമാണ്. ദ്വിലിംഗസ്വഭാവത്തോടുകൂടിയ ഇവയുടെ പൂക്കൾ പ്രസമത (actinomorphy) പാലിക്കുന്നവയും പൂർണ്ണവുമാണ്. അഞ്ചു ദളങ്ങളും അഞ്ചു വിദളങ്ങളും ആണിവയ്ക്കുള്ളത്. സാധാരണ മഞ്ഞനിറത്തോടുകൂടിയതാണ് ഇവയുടെ പൂക്കൾ.

## അവലംബം

വർഗ്ഗം:സസ്യജനുസുകൾ
വർഗ്ഗം:വള്ളിച്ചെടികൾ
ദ ഹോബിറ്റ്

ഇംഗ്ലീഷ് എഴുത്തുകാരൻ ആയ ജെ. ആർ.ആർ റ്റോൾകീനിന്റെ കുട്ടികൾക്കായുള്ള ഒരു കാല്പനിക നോവൽ ആണ് **ദ ഹൊബിറ്റ്**. 1937 സെപ്റ്റംബർ 21 - ന് ആണ് ഇത് പ്രസിദ്ധികരിച്ചത്. ലോകമെമ്പാടും നിരൂപക പ്രശംസ ഏറ്റുവാങ്ങിയ നോവൽ കാർനെജി മെഡലിന് നാമനിർദ്ദേശം ചെയ്യപ്പെട്ടു. മികച്ച ബാലസാഹിത്യത്തിനായുള്ള ന്യൂയോർക്ക് ഹെറാൾഡ് ട്രിബ്യുണിന്റെ അവാർഡും നേടി. ഈ കൃതിയെ അടിസ്ഥാനമാക്കി ദ ഹൊബിറ്റ് എന്ന പേരിൽ ഒരു സിനിമാ പരമ്പരയും പുറത്തിറങ്ങി.

സ്വന്തം വീട്ടിൽ തന്നെ സമയം ചിലവഴിക്കാൻ ആഗ്രഹിക്കുന്ന ബിൽബോ ബാഗ്ഗിൻസ് എന്ന ഹോബിറ്റിന്റെ ഒരു സാഹസികയാത്രയുടെ കഥയാണ് ദ ഹൊബിറ്റ്. സ്മോഗ് എന്ന് പേരുള്ള ഒരു ഡ്രാഗൺ കാവൽ നിൽക്കുന്ന നിധി തേടിയുള്ള യാത്ര, ബിൽബോയെ തന്റെ ശാന്തമായ ഗ്രാമപ്രദേശത്തുനിന്നു ഭീതി തോന്നുന്ന പ്രദേശങ്ങളിൽ യാത്ര ചെയ്യാൻ പ്രേരിപ്പിക്കുന്നു. നോവലിന്റെ മിക്ക അധ്യായങ്ങളിലും റ്റോൾകീൻ ഓരോ പ്രത്യേക ജീവിയെയോ ജീവികളെയോ പരിചയപ്പെടുത്തുന്നു. അപരിചിതമായ സാഹചര്യങ്ങളിൽ തന്റെ സാമാന്യബുദ്ധിയും കൗശലവും ഉപയോഗിച്ച് ബിൽബോ മുന്നേറുന്നു. കഥ പരിസമാപിക്കുന്നത് അഞ്ച് പടകൾ നിരന്ന ഒരു യുദ്ധത്തിൽ ആണ്. മുൻ അദ്ധ്യായങ്ങളിൽ വിവരിച്ച പല കഥാപാത്രങ്ങളും, ജീവികളും ഈ യുദ്ധത്തിൽ പങ്കെടുക്കുന്നു. 

ഒന്നാം ലോകമഹായുദ്ധത്തിൽ പങ്കെടുത്തിട്ടുള്ള റ്റോൾകീനിനേ തന്റെ ആ അനുഭവം ഈ കഥ വികസിപ്പിക്കുവാൻ വലിയ രീതിയിൽ സഹായിച്ചു. എഴുത്തുകാരന്റെ ഭാഷാപ്രവീണ്യവും മായജാല കഥകളിൽ ഉള്ള താല്പര്യവും നിർണായകമായി. നോവൽ നേടിയ നിരൂപക പ്രശംസയും സാമ്പത്തിക നേട്ടവും കണ്ടു പ്രസാധകൻ ഒരു രണ്ടാം ഭാഗം എഴുതാൻ ആവശ്യപ്പെട്ടു. അങ്ങനെ ആണ് ദ ലോർഡ് ഓഫ് ദ റിങ്സ് നോവൽ പരമ്പര എഴുതപ്പെട്ടത്. ഈ കൃതിയുടെ എഴുത്തു പുരോഗമിക്കേ, റ്റോൾകീൻ ദ ഹോബിറ്റിൽ മുൻകാല പ്രാബല്യത്തിൽ ചില മാറ്റങ്ങൾ വരുത്തി. നാടകം, സിനിമ, ബോർഡ് ഗെയിം, വീഡിയോ ഗെയിം തുടങ്ങിയ വിവിധ മാധ്യമങ്ങളിൽ ഹൊബിറ്റ് ഇന്നും നിറഞ്ഞു നിൽക്കുന്നു. 

**കഥാപാത്രങ്ങൾ**

കേന്ദ്രകഥാപാത്രമായ ബിൽബോ ബാഗ്ഗിൻസ് ഒരു ഹൊബിറ്റ് ആണ്. ഗാൻഡാൾഫ് എന്ന മാന്ത്രികനാണ് ബിൽബോയെ പതിമൂന്നു പേരടങ്ങിയ കുള്ളന്മാരുടെ സംഘത്തിന് പരിചയപ്പെടിത്തിയത്. യാത്രയിൽ ഉടനീളം ബിൽബോ തന്റെ വീട്ടിലെ കലവറയിൽ സൂക്ഷിച്ചിട്ടുള്ള ഭക്ഷ്യവസ്തുക്കളുടെ കാര്യവും, കൂടുതൽ ഭക്ഷണം കിട്ടിയിരുന്നെകിൽ എന്ന ആഗ്രഹവും തുറന്നു പറഞ്ഞുകൊണ്ടിരുന്നു. യാത്രസംഘത്തെ സംബന്ധിച്ചിടത്തോളം ബിൽബോ ഒരു സഹായം എന്നതിലേറെ ഭാരമായിരുന്നു. യാത്രയുടെ നിർണായക നിമിഷത്തിൽ ഗാൻഡാൾഫ് അപ്രത്യക്ഷനായി, തുടർന്ന് ബിൽബോ തന്റെ കൗശലവും വഴിമധ്യേ കയ്യിൽ എത്തിയ മന്ത്ര മോതിരത്തിന്റെ ശക്തിയാലും സംഘത്തെ മുന്നോട്ടു നയിച്ചു. കുള്ളന്മാരുടെ തലവനായ തോറിൻ ഓക്കെൻഷീൽഡ് ഒരു ധീരനായ പോരാളി ആണെന്നിരുന്നാലും പലപ്പോഴും തെറ്റായ തീരുമാനങ്ങൾ അദ്ദേഹത്തെ അബദ്ധങ്ങളിൽ ചെന്ന് ചാടിച്ചു. തോറിന്റെ മുത്തച്ഛൻ രാജാവായിരിക്കെ അവരുടെ കൊട്ടാരം ആക്രമിച്ച സ്മോഗ് എന്ന ഡ്രാഗൺ കൊട്ടാരത്തിന്റെ നിലവറയിൽ സൂക്ഷിച്ചിട്ടുള്ള വിപുലമായ നിധിശേഖരത്തിന് മുകളിൽ ആണ് അന്തിയുറങ്ങുന്നത്. 

കഥ പുരോഗമിക്കുമ്പോൾ മറ്റു പല കഥാപാത്രങ്ങളും കടന്നുവരുന്നു. കുള്ളന്മാരുടെ സംഘത്തിൽ മറ്റു പന്ത്രണ്ട് കുള്ളന്മാർ, രണ്ടു തരം എൽവ്സ്, മനുഷ്യർ, മനുഷ്യരെ ഭക്ഷിക്കുന്ന ട്രോളുകൾ, ഗുഹാവാസികളായ ഗോബ്ളിനുകൾ, സംസാരശേഷി ഉള്ള വലിയ എട്ടുകാലികൾ, സംസാരശേഷി ഉള്ള പരുന്തുകൾ, വാർഗുകൾ, എൽറോൻഡ്, ഗോളം, മനുഷ്യന്റെയും കാരടിയുടെയും രൂപം സ്വീകരിക്കാൻ കഴിവുള്ള ബിയോൺ, ലേക് ടൗണിലെ കേമനായ ബാർഡ് എന്ന വില്ലാളി എന്നിവർ കഥയുടെ വിവിധഘട്ടങ്ങളിൽ പ്രത്യക്ഷപ്പെടുക്കുന്നു.

## അവലംബം

വർഗ്ഗം:ഇംഗ്ലീഷ്_നോവലുകൾ
വർഗ്ഗം:ബാലസാഹിത്യകൃതികൾ
വർഗ്ഗം:ചലച്ചിത്രമാക്കപ്പെട്ട_സാഹിത്യ_സൃഷ്ടികൾ
വർഗ്ഗം:1937-ൽ_പുറത്തിറങ്ങിയ_പുസ്തകങ്ങൾ
പൊൻകുരണ്ടി

പശ്ചിമഘട്ടത്തിലെ നിത്യഹരിത അർദ്ധനിത്യഹരിത വനങ്ങളിലും കാവുകളിലും, കേരളത്തിൽ അങ്ങോളമിങ്ങോളവും കണ്ടുവരുന്ന ആരോഹിയായ ഒരു സസ്യമാണ് **പൊൻകുരണ്ടി**. . പശ്ചിമഘട്ടതദ്ദേശവാസിയാണ് ഈ വള്ളിച്ചെടി. കത്തിവാലൻ ചിത്രശലഭത്തിൻ്റെ ലാർവാ ഭക്ഷണ സസ്യമാണിത്.

## വിവരണം
ഏകദേശം 3 മീറ്റർ ഉയരത്തിൽ വളരുന്ന ഒരു ചെറിയ വൃക്ഷം .ഇതിന്റെ ഇലകൾക്ക് ഞാവലിന്റെ  ഇലയോട് സാമ്യമുണ്ട് . ഇതിന്റെ കായകൾ ആദ്യം പച്ചനിറത്തിലും പഴുത്തു കഴിയുമ്പോൾ ചുവപ്പ് നിറത്തിലും  കാണപ്പെടുന്നു . ഇതിന്റെ ഉള്ളിൽ സ്വർണ്ണ നിറത്തിലുള്ള മധുരമുള്ള  മാതളമുണ്ട് . ഈ പഴം ഭക്ഷ്യയോഗ്യമാണ് .പൊൻകുരണ്ടി ഔഷധഗുണമുള്ളൊരു സസ്യമാണ് . വേരും തൊലിയുമാണ് ഔഷധത്തിനായി ഉപയോഗിക്കുന്നത്.ഇന്ത്യയിലും ശ്രീലങ്കയിലും പരമ്പരാഗതമായി പ്രമേഹരോഗത്തിന് പൊൻ‌കൊരണ്ടി ഔഷധമായി  ഉപയോഗിക്കുന്നു .

## അവലംബം

## പുറത്തേക്കുള്ള കണ്ണികൾ
പൊൻകരണ്ടിയെ കുറിച്ച് കൂടുതലറിയാം  

* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:സെലാസ്ത്രേസീ
വർഗ്ഗം:കേരളത്തിലെ സസ്യജാലം
കഭീ കഭീ മേരേ ദിൽ മേ

യാഷ് ചോപ്ര സംവിധാനം ചെയ്ത ‘കഭീ കഭീ’ എന്ന ഹിന്ദി ചിത്രത്തിലെ ഗാനമാണ് **കഭീ കഭീ മേരേ ദിൽ മേ**. സാഹിർ ലുധിയാൻവിയുടെ രചനയ്ക്ക് സംഗീത സംവിധായകനായ മുഹമ്മദ് സഹുർ ഖയ്യാം ഹഷ്മി ആണ് ഈണം പകർന്നത്. മുകേഷ് ആലപിച്ച ഈ ഗാനത്തിന്  1976ലെ മികച്ച രചന, സംഗീതം, ആലാപനം എന്നീ മൂന്ന് ഫിലിം ഫെയർ പുരസ്കാരങ്ങൾ ലഭിച്ചു. ലതാ മങ്കേഷ്കറും മുകേഷും ചേർന്നു പാടുന്ന യുഗ്മഗാനത്തിന്റെ മറ്റൊരു ട്രാക്കും ചിത്രത്തിലുണ്ട്. ഇന്ത്യൻ സിനിമാ ഗാനങ്ങളിലെ ഏറ്റവും മികച്ച പ്രണയരചനകളിലൊന്നായി ഈ ഗാനം വിലയിരുത്തപ്പെട്ടിട്ടുണ്ട്.

## സിനിമയിൽ
ഈ യുഗ്മഗാനത്തിൽ രാഖിയും ശശി കപൂറുമാണ് അഭിനയിച്ചിരിക്കുന്നത്. വിവാഹ രാത്രിയിൽ മണിയറയുടെ പശ്ചാത്തലത്തിലാണ് ഈ ഗാനം.

## അവലംബം

## പുറം കണ്ണികൾ
* Kabhi Kabhie Soundtrack at Internet Movie Database

വർഗ്ഗം:ഹിന്ദി ചലച്ചിത്രഗാനങ്ങൾ
വർഗ്ഗം:മുകേഷ് പാടിയ പാട്ടുകൾ
വർഗ്ഗം:ലത മങ്കേഷ്കർ പാടിയ പാട്ടുകൾ
വി.സി. കബീർ

കേരളത്തിലെ പൊതുപ്രവർത്തകനാണ് **വി.സി. കബീർ**.

## ജീവിതരേഖ
ചേക്കു ഹാജിയുടേയും സുലേഖ ഉമ്മയുടേയും മകനായി 1943 മെയ് 10 ന് ജനിച്ചു.

കോൺഗ്രസിന്റെ വിദ്യാർത്ഥി വിഭാഗം വഴിയായി സജീവ രാഷ്ട്രീയത്തിലെത്തിയത്. വിമോചനസമരത്തിൽ പങ്കെടുത്ത് 20 ദിവസം ജയിൽവാസവും അനുഷ്ടിച്ചിട്ടുണ്ട്. അദ്ധ്യാപനമായിരുന്നു തൊഴിൽ.

## അധികാര സ്ഥാനങ്ങൾ
* 19-1-2000 മുതൽ 13-5-2001 വരെ നായന്നാർ മന്ത്രിസഭയിൽ ആരോഗ്യവകുപ്പിന്റേയുൻ സ്പോർട്സ് വകുപ്പിന്റേയും മന്ത്രി.
* 1992-2000 വരെ കെ.പി.സി.സി. (എസ്.) സെക്രട്ടറി.
* 1982-1992 വരെ ഡി.സി.സി (എസ്.) പ്രസിഡന്റ്.
* 1977-1980 വരെ പാലക്കാട് ഡി.സി.സി. സെക്രട്ടറി.
* 1970-1978 വരെ യൂത്ത് കോൺഗ്രസിന്റെ പ്രസിഡന്റ്.
* 1964-1968 വരെ യൂത്ത് കോൺഗ്രസിന്റെ ജില്ലാ സെക്രട്ടറി.

## തിരഞ്ഞെടുപ്പുകൾ

* (1) 2005 ആഗസ്റ്റ് 11ന് എം.എൽ.എ സ്ഥാനം രാജി വെച്ചു.

## കുടുംബം
ഭാര്യ - എ.എ. ബീപാത്തു, രണ്ട് മകനും ഒരു മകളും.

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
എസ്.എൽ. കാത്രേ

സംസ്കൃത പണ്ഡിതനും മറാത്തിസാഹിത്യകാരനുമായിരുന്നു  **സദാശിവ ലക്ഷ്മിധര കാത്രേ** എന്ന **ഏസ്. എൽ . കാത്രേ**.(1904 ജൂലൈ 26 ബനാറസ്- ജനു 25 -1970)അലഹബാദ് സർവ്വകലാശാലയിൽ നിന്നും ബിരുദാനന്തരബിരുദം നേടിയ കാത്രേ ഉജ്ജയിൻ ഓറിയന്റൽ ഇൻസ്റ്റിറ്റ്യൂട്ടിലെ ക്യുറേറ്റർ ആയിരുന്നു.
അദ്ദേഹം സംശോധന ചെയ്ത പ്രധാനകൃതികൾ ദേവശങ്കരന്റെ അലങ്കാരമഞ്ജുഷ,ഗോപാലറാവുവിന്റെപ്രബന്ധ ചതുഷ്ടയം,നീലകണ്ഠന്റെ ശാസ്ത്രതത്വവിനിർണ്ണയം മുതലായവയാണ്.
## അവലംബം

വർഗ്ഗം:സംസ്കൃതപണ്ഡിതർ
വർഗ്ഗം:അലഹബാദ് സർവ്വകലാശാലയിലെ പൂർവ്വ വിദ്യാർത്ഥികൾ
അലഹബാദ് സർവ്വകലാശാല

ഉത്തർപ്രദേശിൽ സ്ഥിതിചെയ്യുന്ന കേന്ദ്ര സർവ്വകലാശാലയാണ് **അലഹബാദ് സർവ്വകലാശാല**. ഭാരതത്തിലെ ഏറ്റവും പഴയ നാലാമത്തെ സർവ്വകലാശാലയാണിത്, 1887 സെപ്റ്റംബർ 23 നാണ് ഇതു സ്ഥാപിയ്ക്കപ്പെട്ടത്. .വടക്ക്-പടിഞ്ഞാറൻ പ്രവിശ്യാ ഗവരറായിരുന്ന സർ വില്യം മ്യുയിറിന്റെ പേരിലുള്ള കേന്ദ്രസർവ്വകലാശാലയാണ് പിന്നീട്  അലഹബാദ് സർവ്വകലാശാലയായി നാമകരണം ചെയ്യപ്പെട്ടത്.*കിഴക്കിന്റെ ഓക്സ്ഫോഡ്* എന്ന് ഇത്  അറിയപ്പെട്ടിരുന്നു. അലഹബാദ് സർവ്വകലാശാലയ്ക്ക്
2005 ജൂൺ 24 കേന്ദ്രസർവ്വകലാശാലയുടെ പദവി വീണ്ടും നൽകപ്പെട്ടു.
## അവലംബം

വർഗ്ഗം:സർവ്വകലാശാലകൾ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങൾ
വർഗ്ഗം:അലഹബാദ് സർവ്വകലാശാല
വില്യം മ്യുയിർ

സ്കോട്ടിഷ് ഇസ്ലാമിക പണ്ഡിതനും ബ്രിട്ടീഷ്ഇന്ത്യയിലെ വടക്കു പടിഞ്ഞാറൻ പ്രവിശ്യകളുടെ ഭരണാധികാരിയുമായിരുന്നു **സർ വില്യം മ്യുയിർ** (27 ഏപ്രിൽ 1819  ഗ്ലാസ്ഗോ– 11 ജൂലൈ 1905).റോയൽ ഏഷ്യാറ്റിക് സൊസൈറ്റിയുടെ അദ്ധ്യക്ഷനുമായിരുന്നു മ്യുയിർ.

## പുറംകണ്ണികൾ

* 
* 
* Online books by Muir at "Answering Islam Library"
* 

## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഭരണകർത്താക്കൾ
വർഗ്ഗം:ഇസ്ലാമികപണ്ഡിതർ
വർഗ്ഗം:1819-ൽ ജനിച്ചവർ
വർഗ്ഗം:1905-ൽ മരിച്ചവർ
ലീനിയെർ വീഡിയോ എഡിറ്റിംഗ്

പോസ്റ്റ്‌  പ്രൊഡക്ഷൻ ഘട്ടത്തിലെ ഒരു  പ്രക്രിയയാണ് എഡിറ്റിംഗ് . **ലീനിയെർ വീഡിയോ എഡിറ്റിംഗ്**  ആദ്യ കാലങ്ങളിൽ ഉപയോഗിച്ചിരുന്ന രീതിയാണ്  ഫിലിമുകളിൽ  പകർത്തിയ  ദൃശ്യങ്ങളെ വേണ്ടാത്തത്  മുറിച്ചു കളയുകയും വേണ്ടവ കൂട്ടി യോജിപ്പിക്കുകയും ചെയുന്നു എന്നാൽ കമ്പ്യൂട്ടറിന്റെ വരവോടെ എഡിറ്റിംഗ് സുലഭമായി മാറി. ഇപ്പോൾ നോൺ-ലീനിയെർ വീഡിയോ എഡിറ്റിംഗ് ആണ് ഉപയോഗിക്കുന്നത്.ഒരു വീഡിയോ ക്യാമറ, ടേപ്പ്‌ലെസ്സ് കാംകോർഡർ പകർത്തിയതാണോ, അല്ലെങ്കിൽ ഒരു ടെലിവിഷൻ സ്റ്റുഡിയോയിൽ വീഡിയോ ടേപ്പ് റെക്കോർഡറിൽ (VTR) റെക്കോർഡ് ചെയ്‌തതാണോ എന്നത് പരിഗണിക്കാതെ തന്നെ അതിന്റെ ഉള്ളടക്കത്തിൽ ക്രമാനുഗതമായി ആക്‌സസ് ചെയ്യേണ്ടതാണ്.

ഭൂരിഭാഗം വീഡിയോ എഡിറ്റിംഗ് സോഫ്റ്റ്‌വെയറുകളും ലീനിയർ എഡിറ്റിംഗിന് പകരമായി ഉപയോഗിക്കാൻ സാധിച്ചു. മുൻകാലങ്ങളിൽ, ഫിലിം എഡിറ്റിംഗ് ലീനിയർ രീതിയിലാണ് ചെയ്തിരുന്നത്, അവിടെ ഫിലിം റീലുകൾ അക്ഷരാർത്ഥത്തിൽ ടേക്കുകളും സീനുകളും കൊണ്ട് വിഭജിച്ച് നീളമുള്ള സ്ട്രിപ്പുകളായി മുറിക്കുകയും പിന്നീട് ഒരുമിച്ച് ഒട്ടിക്കുകയോ ടേപ്പ് ചെയ്യുകയോ ചെയ്ത് ഫിലിമിന്റെ ലോജിക്കൽ സീക്വൻസ് സൃഷ്ടിക്കുന്നു. ലീനിയർ വീഡിയോ എഡിറ്റിംഗ് കൂടുതൽ സമയമെടുക്കുന്നതും മടുപ്പിക്കുന്നതുമായ ജോലിയാണ്. എന്നിരുന്നാലും, ഇനിപ്പറയുന്ന കാരണങ്ങളാൽ ഇത് ഇന്ന് പ്രസക്തമാണ്:
*ഈ രീതി ലളിതവും ചെലവുകുറഞ്ഞതുമാണ്.
*ചില ജോലികൾക്ക് ഇത് നിർബന്ധമാണ്: ഉദാഹരണത്തിന്, വീഡിയോ ക്ലിപ്പുകളുടെ രണ്ട് വിഭാഗങ്ങൾ മാത്രമേ ക്രമത്തിൽ ഒന്നിച്ച് ചേർക്കേണ്ടതുള്ളൂവെങ്കിൽ, അത് ഏറ്റവും വേഗമേറിയതും എളുപ്പമുള്ളതുമായ മാർഗമാണിത്.
*വീഡിയോ എഡിറ്റർമാർ ലീനിയർ എഡിറ്റിംഗ് പഠിക്കുകയാണെങ്കിൽ അത് അവരുടെ അറിവും വൈദഗ്ധ്യവും വർദ്ധിപ്പിക്കുന്നു. ലീനിയർ എഡിറ്റിംഗ് ആദ്യം പഠിച്ച പല പ്രൊഫഷണൽ എഡിറ്റർമാരുടെയും അഭിപ്രായത്തിൽ അവർ പ്രഗത്ഭരായ ഓൾ-റൗണ്ട് എഡിറ്റർമാരാകും.
1990-കളുടെ തുടക്കത്തിൽ കമ്പ്യൂട്ടർ അധിഷ്ഠിത റാൻഡം ആക്സസ് നോൺ-ലീനിയർ എഡിറ്റിംഗ് സിസ്റ്റങ്ങളുടെ (NLE) വരവ് വരെ, ലീനിയർ വീഡിയോ എഡിറ്റിംഗിനെ വീഡിയോ എഡിറ്റിംഗ് എന്ന് വിളിക്കപ്പെട്ടിരുന്നു.
## ചരിത്രം
ആധുനിക സാങ്കേതിക മുന്നേറ്റങ്ങളാൽ രൂപാന്തരപ്പെട്ടെങ്കിലും 1950-കളിലെ അതേ രീതിയിലാണ് തത്സമയ ടെലിവിഷൻ ഇപ്പോഴും നിർമ്മിക്കുന്നത്. വീഡിയോ ടേപ്പിന് മുമ്പ്, അതേ ഷോകൾ വീണ്ടും സംപ്രേക്ഷണം ചെയ്യുന്നതിനുള്ള ഒരേയൊരു മാർഗ്ഗം ഒരു കൈനസ്‌കോപ്പ് ഉപയോഗിച്ച് ഷോകൾ ചിത്രീകരിക്കുക എന്നതാണ്, പ്രധാനമായും ഒരു മൂവി ക്യാമറയുമായി പെയർ ചെയ്ത വീഡിയോ മോണിറ്റർ. എന്നിരുന്നാലും, കൈനസ്‌കോപ്പുകൾ (ടെലിവിഷൻ ഷോകളുടെ സിനിമകൾ) വിവിധ തരത്തിലുള്ള ചിത്രങ്ങളുടെ ഡിഗ്രേഡേഷൻ, ഇമേജ് ഡിസ്ട്രോഷൻ, അപ്പാരന്റ് സ്‌കാൻ ലൈനുകൾ മുതൽ കോൺട്രാസ്റ്റിന്റെയും, വിശദാംശങ്ങളുടെ നഷ്‌ടവും വരെ അനുഭവപ്പെട്ടു. കിനസ്കോപ്പുകൾ ഒരു ഫിലിം ലബോറട്ടറിയിൽ പ്രോസസ്സ് ചെയ്യുകയും പ്രിന്റ് ചെയ്യുകയും ചെയ്യേണ്ടി വന്നു, വ്യത്യസ്ത സമയ മേഖലകൾക്കായി  നൽകിയ പ്രക്ഷേപണങ്ങൾ വൈകിയതു മൂലം അവ വിശ്വസനീയമല്ലാതാക്കുന്നു.
## അവലംബം
ലക്ഷ്മി ശർമ്മ

ഒരു ദക്ഷിണേന്ത്യൻ അഭിനേത്രിയാണ് **ലക്ഷ്മി ശർമ്മ**. മലയാളം, തെലുങ്ക്, കന്നട,  എന്നീ ഭാഷകളിലായി നിരവധി ചിത്രങ്ങളിൽ അഭിനയിച്ചിട്ടുണ്ട്.. മലയാളത്തിൽ അഭിനയിച്ച പളുങ്ക് എന്നാ സിനിമ ലക്ഷ്മി ശർമ എന്ന താരത്തിനെ കുടുംബ പ്രേക്ഷകർക്കിടയിൽ ശ്രദ്ധ പിടിച്ചു പറ്റി

## അഭിനയിച്ച ചിത്രങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രനടിമാർ
വർഗ്ഗം:വിജയവാഡയിൽ നിന്നുള്ളവർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ആന്ധ്രാപ്രദേശിൽ നിന്നുമുള്ള ചലച്ചിത്രനടിമാർ
വർഗ്ഗം:1985-ൽ ജനിച്ചവർ
ജെയ്‌ഷ് ഇ മൊഹമ്മദ്

**ജെയ്‌ഷ് ഇ മൊഹമ്മദ് (Jaish-e-Mohammed)** (, (വാഗർത്ഥം "മുഹമ്മദിന്റെ സേന"), ചുരുക്കി **JeM**; (മറ്റ് എഴുത്തുകൾ  *Jaish-e-Muhammed*, *Jaish-e-Mohammad* അല്ലെങ്കിൽ *Jaish-e-Muhammad*) എന്നത് കാശ്മീരിലെ ഒരു ഇസ്ലാമിസ്റ്റ് ഭീകരസംഘടനയാണ്. ഈ സംഘടനയുടെ പ്രധാനലക്ഷ്യം കാശ്മീരിനെ ഇന്ത്യയിൽ നിന്നും വേർപെടുത്തുക എന്നതാണ്. ഇതിനായി ഇന്ത്യയിൽ പ്രത്യേകിച്ചും ജമ്മു കാശ്മീരിൽ നിരവധി ഭീകരാക്രമണങ്ങൾ ഈ സംഘടന നടത്തിയിട്ടുണ്ട്. 2002 മുതൽ ഇതിനെ പാകിസ്താൻ നിരോധിച്ചിട്ടുണ്ട് എന്ന് പറയുന്നെങ്കിലും അവിടെ അവർ സ്വതന്ത്രമായി പ്രവർത്തിച്ചു വരുന്നു.

ജമ്മു കാശ്മീരിലെ ഏറ്റവും ഭീകരവും മാരകവുമായ സംഘടനയായി കരുതപ്പെടുന്ന ജെയ്‌ഷ് ഇ മൊഹമ്മദിനെ ആസ്ത്രേലിയ, കാനഡ, ഇന്ത്യ, യുനൈറ്റെഡ് അറബ് എമിരേറ്റ്സ്, ബ്രിട്ടൻ, അമേരിക്ക, ഐക്യരാഷ്ട്രസഭ എന്നിവ ഭീകരസംഘടനയായി പ്രഖ്യാപിച്ചിട്ടുണ്ട്. 

ഹർക്കത് ഉൾ മുജാഹിദ്ദീനുമായി ബന്ധമുള്ള പല ഭീകരെയും ഉൾപ്പെടുത്തി പാകിസ്താന്റെ ഇന്റർ സർവീസ് ഇന്റലിജൻസാണ് ജെയ്‌ഷ് ഇ മൊഹമ്മദിനെ ഉണ്ടാക്കിയത് എന്ന് കരുതപ്പെടുന്നു. 1999 -ൽ ഈ തീവ്രവാദികൾ കാഠ്മണ്ഡുവിൽ നിന്നും ദില്ലിയിലേക്കുള്ള ഇന്ത്യൻ എയർലൈൻസ് വിമാനം തട്ടിക്കൊണ്ടുപോവുകയും താലിബാൻ നിയന്ത്രണത്തിലുള്ള കാണ്ഡഹാറിൽ ഇറക്കുകയും ചെയ്തു. അവിടെ അവർക്കുവേണ്ടുന്ന സംരക്ഷണം പാകിസ്താന്റെ ഉദ്യോഗസ്ഥരും താലിബാനും നൽകുകയുണ്ടായി. ഒരു യാത്രികന്റെ കഴുത്ത് അറുത്തതിനെത്തുടർന്ന് ഇന്ത്യൻ ഗവണ്മെന്റ് ഭീകരരുടെ ആവശ്യങ്ങൾ അംഗീകരിച്ച് ഭീകരരായ മസൂദ് അസറിനെയും ഒമർ സൈദിനെയും അഹമ്മെദ് സർഗറിനെയും മോചിപ്പിക്കുകയും ചെയ്തു. മോചിതരായ ഭീകരർ ഇന്റർ സർവീസ് ഇന്റലിജൻസിന്റെ സഹായത്തോടെ പാകിസ്താനിലേക്ക് കടന്നു. പുറത്തിറങ്ങിയ അസറിനെ പുതുതായി ഉണ്ടാക്കിയ ജെയ്‌ഷ് ഇ മൊഹമ്മദ് എന്ന സംഘടനയുടെ തലവനാക്കി ഫണ്ടുപിരിവിനായി  പാകിസ്താനിലെങ്ങും വിജയശ്രീലാളിതനാക്കി കൊണ്ടുനടക്കുകയും ചെയ്തു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ജിഹാദി സംഘടനകൾ
വർഗ്ഗം:ജമ്മു കശ്മീരിലെ ജിഹാദി സംഘടനകൾ
ഓർഗാനോപോണിക്സ്

ക്യൂബൻ നഗരങ്ങളിൽ നടപ്പിലാക്കിവരുന്ന ജൈവകൃഷിരീതിയാണ് **ഓർഗാനോപോണിക്സ്** അഥവാ *ഓർഗാനോപോണിക്കോസ്*'. യന്ത്രങ്ങളെക്കാളുപരി പ്രാദേശിക തൊഴിൽസേനയെ ഉപയോഗിച്ചാണ് കൃഷിപ്പണികൾ ചെയ്യുക. സോവിയറ്റ് യൂണിയന്റെ തകർച്ചയെ തുടർന്ന് കടുത്ത തോതിലുള്ള ഭക്ഷ്യക്ഷാമം നേരിട്ടപ്പോഴാണ് ക്യൂബ നഗരങ്ങളിലെ ഒഴിഞ്ഞു കിടകക്കുന്ന സ്ഥലങ്ങൾ ജൈവകൃഷിയിടങ്ങളായി മാറ്റിയത്.

## അവലംബം

വർഗ്ഗം:ജൈവകൃഷി
എൽ .കെ . കിർലോസ്കർ

കിർലോസ്കർ വ്യവസായ സ്ഥാപനങ്ങൾക്ക് അടിത്തറയിട്ട വ്യാപാരപ്രമുഖനായിരുന്നു **ലക്ഷ്മൺ റാവു കാശിനാഥ്** എന്ന **എൽ. കെ.കിർലോസ്ക്കർ** (20 ജൂൺ 1869 ബൽഗാം ജില്ല-1956).ബാല്യകാലത്തിൽ തന്നെ യന്ത്രങ്ങളോടും,ചിത്രരചനയിലും താത്പര്യം കാണിച്ചിരുന്ന കിർലോസ്ക്കർ ചിത്രകലാപഠനത്തിനായി ബോംബെ ആർട്ട് സ്ക്കുളിൽ ചേർന്നു. എന്നാൽ ഭാഗികമായി വർണാന്ധത ബാധിച്ച കിർലോസ്കർ പഠനം പൂർത്തിയാക്കാൻ കഴിയാതെ അവിടെത്തന്നെ യന്ത്രഭാഗങ്ങളുടെ ചിത്രീകരണം പഠിയ്ക്കുകയാണ് ചെയ്തത്. തുടർന്ന് വിക്ടോറിയാ ജൂബിലി ടെക്നിക്കൽ ഇൻസ്റ്റിറ്റ്യൂട്ടിൽ അദ്ധ്യാപകനായി.
## വ്യവസായരംഗത്ത്
ബൽഗാമിൽ ഒരു ചെറിയ സൈക്കിൾ റിപ്പയറിങ് കട തുടങ്ങിക്കൊണ്ടാണ് അദ്ദേഹം വ്യവസായ രംഗത്തേയ്ക്ക് ചുവടുവെച്ചത്.വർഷങ്ങൾക്കുശേഷം കൃഷിആവശ്യത്തിനുള്ള ഉപകരണങ്ങൾ നിർമ്മിച്ചുകൊണ്ടും, യന്ത്രസാമഗ്രികൾ നിർമ്മിച്ചുകൊണ്ടും വ്യവസായ അടിത്തറ വിപുലപ്പെടുത്തി.
## കണ്ണികൾ
*Website of Kirloskar Electric Company Ltd. 
*Kirloskar Group
*A write-up on 100 years of Kirloskar Group on the occasion of release of a commemorative postal stamp

വർഗ്ഗം:വ്യവസായികൾ
വർഗ്ഗം:1869-ൽ ജനിച്ചവർ
വർഗ്ഗം:1956-ൽ മരിച്ചവർ
വർഗ്ഗം:മറാഠി ജനത
വർഗ്ഗം:മറാഠികൾ
അഡെനിയ

സപുഷ്പികളിൽപെടുന്ന പാസ്സിഫ്ലോറേസി സസ്യകുടുംബത്തിലെ ഒരു ജീനസ് ആണ് **അഡെനിയ **(Adenia). ഉഷ്ണമേഖലകളിലും മിതോഷ്ണമേഖലകളിലും ഈ ജീനസ്സിലെ സസ്യങ്ങൾ വ്യാപിച്ചുകിടക്കുന്നു. മഡഗാസ്കർ, കിഴക്കുപടിഞ്ഞാറെ ആഫ്രിക്ക, വടക്കുകിഴക്കെ ഏഷ്യ എന്നീ പ്രദേശങ്ങളിൽ ഈ ജീനസ്സിൽ ഉൾപ്പെടുന്ന വൈവിധ്യപൂർണ്ണമായ സസ്യങ്ങൾ കാണപ്പെടാറുണ്ട്. "ഗ്രന്ഥി" എന്നർത്ഥം വരുന്ന അഡെൻ (aden) എന്ന ഗ്രീക്ക് പദത്തിൽ നിന്നുമാണ് *അഡെനിയ* എന്ന പേര് രൂപംകൊണ്ടത്.
## വിവരണം
അഡെനിയ ജീനസിലെ എല്ലാ സസ്യങ്ങളും ബഹുവർഷികളാണ്. ചെടികളും കുറ്റിച്ചെടികളും മരങ്ങളും വൃക്ഷങ്ങളും ആരോഹികളും ഉൾപ്പെടുന്ന ഈ ജീനസ്സിലെ മിക്ക സസ്യങ്ങളിലും ജലാംശം കൂടുതലാണ്.വരണ്ട പ്രദേശമായ ആഫ്രിക്കൻ മരുഭൂമികൾ ഈർപ്പമുള്ള പ്രദേശങ്ങളായ വടക്കുകിഴക്കെ ഏഷ്യ തുടങ്ങിയ പലതരത്തിലുമുള്ള ആവാസവ്യവസ്ഥിതികളിലും ഇത്തരം സസ്യങ്ങൾ വളരാറുണ്ട്. ഈ ജീനസിൽ ഏകദേശം നൂറോളം സ്പീഷിസുകൾ ഉൾപ്പെടുന്നു.

ഇവയുടെ ഇലകൾ ലഘുപത്രത്തോടുകൂടിയവയോ ഹസ്തകബഹുപത്രങ്ങങ്ങളോടു കൂടിയവയോ ആണ്.  ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ഹസ്തക സിരാവിന്യാസത്തോടു കൂടിയവയോ ആണ്. ഇവയുടെ പത്രവൃന്തത്തിന്റെ അടിയിലായി വേഗം കൊഴിഞ്ഞുപോകുന്ന തരത്തിലുള്ള ഉപപർണ്ണങ്ങൾ കാണപ്പെടുന്നു.  ഇലകളുടെ അടിഭാഗത്തായി വ്യക്തമായി കാണുന്ന തരത്തിലുള്ള ഗ്രന്ഥികളുണ്ട്. പത്രകക്ഷങ്ങളിലാണിവയുടെ പൂക്കൾ വിന്യസിച്ചിരിക്കുന്നത്. രൂപഘടനയിൽ സങ്കീർണ്ണമായ  ഇവയുടെ പൂക്കൾ ദ്വിലിംഗ സ്വഭാവത്തോടു കൂടിയവയും  പ്രസമത  (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. ഇവയുടെ പൂക്കളിൽ രണ്ട് വർത്തുളമായ പുഷ്‌പദളമണ്‌ഡലങ്ങളിലായാണ് ദളങ്ങൾ വിന്യസിച്ചിരിക്കുന്നത്. ദളങ്ങൾക്കും വിദളങ്ങൾക്കും അല്ലാതെ മൂന്നാമതായൊരു വർത്തുള മണ്‌ഡലമായ  പുഷ്പപ്രഭാമണ്ഡലം (corona) കാണപ്പെടുന്നു. ആകർഷണീയമായ തന്തുക്കളാൽ സമ്പന്നമാണ്  പുഷ്പപ്രഭാമണ്ഡലം. ഇത്തരം സസ്യങ്ങളിൽ   പുഷ്പപ്രഭാമണ്ഡല(corona) ത്തിനു മുകളിലായി പുംബീജപ്രധാനമായ കേസരങ്ങളും(stamen) സ്ത്രീബീജപ്രധാനമായ ജനിപുടവും (Gynoecium) കൂടിച്ചേർന്ന (androgynophore) രീതിയിലാണ്. ഇതിൽ അഞ്ച് കേസരങ്ങളും (stamen) ഓരോന്നിന്റേയും അഗ്രഭാഗങ്ങളിൽ  പരാഗരേണുക്കളാൽ സമൃദ്ധമായ പരാഗി(Anther)കളും, അണ്ഡാശയവും ജനിദണ്ഡും(style) അതിന്റെ അഗ്രഭാഗത്തായി പരാഗണസ്ഥലവും (stigma) ഉൾപ്പെടുന്നു.

## അവലംബം

വർഗ്ഗം:സസ്യജനുസുകൾ
വർഗ്ഗം:വിഷച്ചെടികൾ
വർഗ്ഗം:വിഷസസ്യങ്ങൾ
വർഗ്ഗം:പാസ്സിഫ്ലോറേസി
പീറ്റർ ജാക്സൺ

**സർ പീറ്റർ ജാക്സൺ** (ജനനം: ഒക്ടോബർ 31, 1961) ഒരു ന്യൂസിലാന്റ് ചലച്ചിത്രകാരനും തിരകഥാകൃത്തുമാണ്. ദ ലോർഡ് ഓഫ് ദ റിങ്സ് ചലച്ചിത്രപരമ്പരയുടെയും (2001 - 2003) ദ ഹൊബിറ്റ് ചലച്ചിത്രപരമ്പരയുടെയും (2012 - 2014) സംവിധായകൻ, എഴുത്തുകാരൻ, നിർമാതാവ് എന്നീ നിലകളിൽ പ്രശസ്തനാണ് അദ്ദേഹം. നിരൂപക പ്രശംസ നേടിയ ഹെവൻലി ക്രീചേർസ് (1994), കിംഗ് കോംഗ് (2005), ലാവ്‌ലി ബോൺസ് (2009) എന്നിവയാണ് മറ്റു ശ്രദ്ധേയമായ ചിത്രങ്ങൾ. ഡിട്രിക്ട് 9 (2009), ദ അഡ്വെഞ്ചേർസ് ഓഫ് ടിൻടിൻ: ദ സീക്രട്ട് ഓഫ് യൂണികോൺ (2011) എന്നീ ചിത്രങ്ങളുടെ നിർമ്മാണവും അദ്ദേഹം നിർവഹിച്ചു.

1987 - ഇൽ പുറത്തിറങ്ങിയ ബാഡ് ടേസ്റ്റ് എന്ന ചിത്രത്തിലൂടെ തന്റെ സിനിമജീവിതം തുടങ്ങിയ അദ്ദേഹം മുഖ്യധാരയിൽ എത്തിയത് സഹപ്രവർത്തകൻ ആയ ഫ്രാൻ വാൽഷിനൊപ്പം ഹെവൻലി ക്രീചേർസ് എന്ന ചിത്രത്തിന് മികച്ച തിരകഥക്കുള്ള അക്കാദമി അവാർഡ് ലഭിച്ചതിന് ശേഷമാണ്. ഇത് വരെ അദ്ദേഹത്തിന് മികച്ച സംവിധായകൻ എന്നത് അടക്കം മൂന്നു അക്കാദമി അവാർഡുകൾ ലഭിച്ചിട്ടുണ്ട്. ഇത് കൂടാതെ ഗോൾഡൻ ഗ്ലോബ്, ബാഫ്റ്റാ അവാർഡുകളും അനേകം തവണ ലഭിച്ചു.

### പുരസ്കാരങ്ങളും നാമനിർദ്ദേശങ്ങളും

## അവലംബം
* Middle-Earth Wizard’s Not-So-Silent Partner The New York Times
* Peter Jackson's Biography NZ On Screen

വർഗ്ഗം:1961-ൽ ജനിച്ചവർ
വർഗ്ഗം:ഒക്ടോബർ 31-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നിർമ്മാതാക്കൾ
വർഗ്ഗം:ഹോളിവുഡ് ചലച്ചിത്ര തിരക്കഥാകൃത്തുക്കൾ
വർഗ്ഗം:ഹോളിവുഡ് ചലച്ചിത്ര സംവിധായകർ
വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
ദ ഹൊബിറ്റ് (ചലച്ചിത്രപരമ്പര)

പീറ്റർ ജാക്സൺ സംവിധാനം ചെയ്ത അതികാല്പനിക ചലച്ചിത്രങ്ങൾ അടങ്ങിയ ഒരു സിനിമാത്രയമാണ്  ദ ഹൊബിറ്റ്. 1937 -ഇൽ പുറത്തിറങ്ങിയ ജെ.ആർ.ആർ. റ്റോൾകീനിന്റെ ദ ഹൊബിറ്റ് എന്ന അടിസ്ഥാനമാക്കി നിർമ്മിച്ച ചിത്രമാണ് ഇത്. ഹൊബിറ്റ് കൂടാതെ ദ ലോർഡ് ഓഫ് ദ റിങ്സ് നോവലിന്റെ അനുബന്ധങ്ങളിൽ നിന്നും കഥ വികസിപ്പിക്കുവാൻ ആവശ്യമായ ഉള്ളടക്കം എടുത്തിട്ടുണ്ട്. ചില കഥാപാത്രങ്ങളെ ചിത്രത്തിനായി പ്രത്യേകം സൃഷ്ടിക്കുകയും ചെയ്തു. ദ ഹോബിറ്റ്: ആൻ അൺ എക്സ്പെക്റ്റഡ് ജേർണി (2012), ദ ഹോബിറ്റ്: ദ ഡെസൊലേഷൻ ഓഫ് സ്മോഗ് (2013), ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് (2014) എന്നീ പേരുകളിൽ പുറത്തിറങ്ങിയ ചിത്രങ്ങൾ ജാക്സണിന്റെ തന്നെ ദ ലോർഡ് ഓഫ് ദ റിങ്സ് സിനിമ ത്രയത്തിന് മുന്നോടിയായി ഭവിക്കുന്നു. 

ചിത്രങ്ങൾക്ക് തിരക്കഥ എഴുതിയത് ഫ്രാൻ വാൽഷ്, ഫിലിപ്പാ ബോയെൻസ്, ജാക്സൺ പിന്നെ ഗില്ലെർമോ ദെൽ തോറോ എന്നിവർ ചേർന്നാണ്. ദ ലോർഡ് ഓഫ് ദ റിങ്‌സിന്റെ കഥ നടക്കുന്നതിന് അറുപത് വർഷം മുൻപുള്ള മിഡിൽ എർത്ത് ആണ് കഥയുടെ പശ്ചാത്തലം. തോറിൻ ഒക്കെൻഷീൽഡിന്റെ നേതൃത്വത്തിൽ ഉള്ള കുള്ളന്മാരുടെ സംഘത്തോടൊപ്പം സ്മോഗ് (ബെനഡിക്ട് കമ്പർബാച്) എന്ന ഡ്രാഗണിന്റെ അധീനതയിൽ നിന്ന് ലോൺലി മൗണ്ടൻ തിരികെ പിടിക്കാൻ ബിൽബോ ബാഗ്ഗിൻസ്  (മാർട്ടിൻ ഫ്രീമാൻ) എന്ന ഹോബിറ്റിന്റെയും ഗാൻഡാൾഫ് എന്ന മന്ത്രികന്റെയും (ഇയാൻ മക്കല്ലേൻ)  കഥയാണ് ചിത്രത്തിന് ആധാരം. കഥ വികസിപ്പിക്കുവാൻ മറ്റ് റ്റോൾകീനിന്റെ തന്നെ മറ്റു കൃതികളിൽ നിന്നും ആശയങ്ങൾ കടമെടുത്തിട്ടുണ്ട്. ഡോൾ ഗുൽദൂറിൽ ഗാൻഡാൾഫ് നടത്തുന്ന അന്വേഷണം, അസോഗും ബോൾഗും തോറിനെതിരെ പകവീട്ടാൻ ഇറങ്ങുന്നത് ഇതിനു ഉദാഹരണമാണ്. 

കേറ്റ് ബ്ലാൻചെറ്റ്, ഒർലാൻഡോ ബ്ലൂം, ഇയാൻ ഹോം, ക്രിസ്റ്റോഫർ ലീ, ഹ്യൂഗോ വീവിങ്, എലിജ വുഡ്, ആൻഡി സെർക്കിസ് തുടങ്ങിയ വൻ താരനിര ചിത്രത്തിൽ അണിനിരന്നു. ദ ലോർഡ് ഓഫ് ദ റിങ്‌സിലെ അവരവരുടെ വേഷങ്ങൾ വീണ്ടും അവതരിപ്പിച്ച ഇവരെ കൂടാതെ ഛായാഗ്രഹകനായി ആൻഡ്രൂ ലെസ്‌നിയും, ഹോവർഡ് ഷോർ സംഗീത സംവിധായകനായും വീണ്ടുമെത്തി. ചിത്രത്തിൽ ഉപയോഗിച്ച വസ്തുക്കളുടെ നിർമ്മാണം വീറ്റാ വർക്ക്ഷോപ്പും വിഷ്വൽ ഇഫക്ടസ് വീറ്റാ ഡിജിറ്റലും നിർവ്വഹിച്ചു.

## പ്രധാന അഭിനേതാക്കൾ
* മാർട്ടിൻ ഫ്രീമാൻ - ബിൽബോ ബാഗ്ഗിൻസ് (ചെറുപ്പകാലം)
* ഇയാൻ ഹോം - ബിൽബോ ബാഗ്ഗിൻസ് (വയസ്സുകാലം)
* ഇയാൻ മക്ക്കെല്ലൻ - ഗാൻഡാൾഫ് ദി ഗ്രേ
* റിച്ചാർഡ് ആർമിറ്റേജ് - തോറിൻ ഓക്കെൻഷീൽഡ്  II
* ലൂക്ക് ഇവാൻസ് _ ബാർഡ് ദ ബോമാൻ 
* ബെനഡിക്ട് കമ്പർബാച്ച് - സ്മോഗ്, സൗറോൺ 
* ഇവാഞ്ചെലിൻ ലില്ലി -  ടൊറിയൽ 
* ലീ പേസ് - താൻഡ്രൂയിൽ
* സ്റ്റീഫൻ ഫ്രൈ - മാസ്റ്റർ ഓഫ്  ലേക്ടൗൺ 
* ഒർലാൻഡോ ബ്ലൂം - ലെഗോലാസ് ഗ്രീൻലീഫ്
* ഗ്രഹാം മക്വിവിഷ് - ഡ്വാലിൻ
* കെൻ സ്റ്റോട്ട് - ബാലിൻ 
* ഐദാൻ ടർണർ - കിലി
* ഡീൻ ഓംഗർമാൻ - ഫിലി
* മാർക്ക് ഹഡ്ലോ - ഡോറി
* ജെഡ് ബ്രോഫി - നോറി
* ആദം ബ്രൗൺ - ഓറി
* ജോൺ കാലെൻ - ഓയിൻ
* പീറ്റർ ഹാംബ്ല്ടൺ - ഗ്ലോയിൻ
* വില്യം കിർഷർ - ബിഫൂർ
* ജെയിംസ് നെസ്സിറ്റ് - ബോഫൂർ
* സ്റ്റീഫൻ ഹണ്ടർ - ബോംബർ
* കേറ്റ് ബ്ലാഞ്ചറ്റ് - ഗലാഡ്രിയൽ
* ജോൺ ബെൽ _ ബെയ്ൻ 
* മനു ബെന്നെറ്റ് - ആസോഗ് ദി ഡിഫീൽഡർ
* ജോൺ ടുയി - ബോൾഗ്
* ക്രെയ്ഗ് ഹാൾ - ഗ്യാലൺ
* റിയാൻ ഗേജ് - ആൽഫ്രൈഡ്
* സിൽവെസ്റ്റർ മക്കോയ് - റഡാഗാസ്റ്റ് ദ ബ്രൗൺ
* ക്രിസ്റ്റഫർ ലീ - സറുമാൻ ദ വൈറ്റ്

## പുരസ്കാരങ്ങളും നാമനിർദ്ദേശങ്ങളും
### ദ ഹോബിറ്റ്: ആൻ അൺ എക്സ്പെക്റ്റഡ് ജേർണി

### ദ ഹോബിറ്റ്: ദ ഡെസൊലേഷൻ ഓഫ് സ്മോഗ്

### ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ്

## അവലംബം

## ബാഹ്യ കണ്ണികൾ

* 
* 
* 

വർഗ്ഗം:ത്രിമാന ചലച്ചിത്രങ്ങൾ
വർഗ്ഗം:അമേരിക്കൻ ഫാന്റസി ചലച്ചിത്രങ്ങൾ
പോൾ കലാനിധി

**പോൾ കലാനിധി**(ഏപ്രിൽ 1, 1977 – മാർച്ച് 9, 2015) ഒരു ഇന്ത്യൻ-അമേരിക്കൻ ന്യൂറോസർജനും എഴുത്തുകാരനുമായിരുന്നു. അദ്ദേഹത്തിന്റെ "When Breath Becomes Air" എന്ന പുസ്തകം സ്വന്തം ജീവിതത്തെക്കുറിച്ചും, പിന്നീട് പിടിപെട്ട ശ്വാസകോശാർബുദവുമായുള്ള മല്ലിടലിനെയും കുറിച്ചുള്ളതാണു്. മരണാനന്തരം ഈ പുസ്തകം റാൻഡം ഹൌസ് 2016 ജനുവരിയിൽ പ്രസിദ്ധീകരിച്ചു. ഈ പുസ്തകം ആഴ്ചകളോളം ന്യൂയോർക്ക് ടൈംസിന്റെ നോൺ-ഫിക്ഷൻ ബെസ്റ്റ് സെല്ലറായിരുന്നു. അദ്ദേഹം രചിച്ച ഏക ഗ്രന്ഥമാണിത്. 

കാർഡിയോളജിസ്റ്റ് ആയിരുന്ന പോൾ കലാനിധിയുടെയും ഭാര്യ സ്യൂ-വിന്റെയും പുത്രനായി 1977 ഏപ്രിൽ ഒന്നിനാണു് ന്യൂയോർക്കിലെ വെസ്റ്റ്ചെസ്റ്ററിൽ പോൾ കലാനിധി ജനിച്ചതു്.  അദ്ദേഹത്തിനു 2 സഹോദരൻമാരുണ്ടായിരുന്നു. ഇവരുടെ കുടുംബം ഇന്ത്യയിൽ നിന്നും അരിസോണയിലേക്ക് കുടിയേറിവരാണു്.

സ്റ്റാൻഫോഡ് യൂണിവേഴ്സിറ്റിയിൽ നിന്നും ഇംഗ്ലീഷ് സാഹിത്യത്തിൽ ബിരുദവും ബിരുദാനന്തരബിരുദവും ഹ്യൂമൻ ബയോളജിയിൽ ബിരുദവും പോൾ നേടി. അതിനുശേഷം കേംബ്രിഡ്ജ് യൂണിവേഴ്സിറ്റിയിൽ നിന്നും വൈദ്യശാസ്ത്രത്തിന്റെയും ശാസ്ത്രത്തിന്റെയും ചരിത്രവും തത്ത്വശാസ്ത്രവും എന്ന വിഷയത്തിലും മാസ്റ്റർ ബിരുദം നേടി.  പിന്നീട് 2007ൽ യേൽ യൂണിവേഴ്സിറ്റിയിൽ നിന്നും വൈദ്യശാസ്ത്രത്തിൽ ബിരുദം കരസ്ഥമാക്കുകയും ഒപ്പം Tourette’s syndrome - ത്തിനെക്കുറിച്ചുള്ള ഗവേഷണത്തിൽ Lewis H. Nahum അവാർഡും നേടി.

2013 മെയ് മാസത്തിൽ പോൾ കലാനിധി ഗൌരവകരമായ ശ്വാസകോശാർബുദബാധിതനായി . 2015 മാർച്ചിൽ അദ്ദേഹം അന്തരിച്ചു.

## ലേഖനങ്ങൾ
* Before I go: Time warps for a young surgeon with metastatic lung cancer
* My last day as a surgeon

## ഗവേഷണ പ്രബന്ധങ്ങൾ
* Altered parvalbumin-positive neuron distribution in basal ganglia of individuals with Tourette syndrome (2005)

## അവലംബം

വർഗ്ഗം:1977-ൽ ജനിച്ചവർ
വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ
വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:അർബുദത്താൽ മരിച്ചവർ
വർഗ്ഗം:ശ്വാസകോശാർബുദം ബാധിച്ച് മരിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ന്യൂറോസർജന്മാർ
ഗുരു അർജൻ ദേവ്

അഞ്ചാമത്തെ സിഖ് ഗുരുവാണ് **ഗുരു അർജൻ ദേവ്**  ( [ ɡʊru əɾdʒən ] ; 15 ഏപ്രിൽ 1563 - 30 മേയ് 1606 ). ആദ്യമായി രക്തസാക്ഷിത്വം വരിച്ച സിഖ് ഗുരുവും അദ്ദേഹമാണ്.11-ആമത്തെ ജീവിച്ചിരിക്കുന്ന സിഖ് ഗുരുവായി സിഖുകാർ കരുതുന്ന ഗുരു ഗ്രന്ഥ് സാഹിബ് ക്രോഡീകരിച്ചത് അദ്ദേഹമാണ്.

## അവലംബം

വർഗ്ഗം:സിഖ് ഗുരുക്കൾ
വർഗ്ഗം:സിഖ് മതം
വർഗ്ഗം:1563-ൽ ജനിച്ചവർ
വർഗ്ഗം:1606-ൽ മരിച്ചവർ
വർഗ്ഗം:പഞ്ചാബിൽ നിന്നുള്ള വ്യക്തികൾ
വർഗ്ഗം:സിഖ് രക്തസാക്ഷികൾ
വർഗ്ഗം:മുഗൾ ഭരണത്തിൽ വധശിക്ഷയ്ക്ക് വിധേയരായവർ
കഹ്ഫ്‌

The Seven Sleepers (Arabic: اصحاب الکھف , "companions of the cave") ബൈബിളിലും ഖുർആനിലും വിവരിച്ച ഏഴു വിശ്വാസികളായ യുവാക്കളുടെ കഥയാണ്    സത്യാ മതത്തിൽ വിശ്വസിച്ചതിന്റെ പേരിൽ രാജാവിന്റെ  ഒരു ഉപദ്രവം രക്ഷപ്പെടാൻ ഒരു ഗുഹയിൽ അകത്ത് കയറിയ ഈ 7 പേർ അവിടെ ഉറങ്ങി പോവുകയും വർഷങ്ങൾക്കു ശേഷം ഉണർന്നു ലോകത്തിനു മുൻപിൽ എത്തുകയും ചെയ്തതായാണ് വിവരണം.  250 എഡി എഫെസൊസ് നഗരത്തിൽ ആണ് സംഭവം നടക്കുന്നത്. ജോർദാനിലെ അമ്മാൻ പട്ടണത്തിലാണ് ഈ ഗുഹ കണ്ടെത്തിയിട്ടുള്ളത്. ഖുർആൻ 18 ആം അദ്ധ്യായം ഈ സംഭവം വിവരിക്കുന്നുണ്ട്.

വർഗ്ഗം:ഉറക്കം
വർഗ്ഗം:ഖുർആൻ പറഞ്ഞ കഥകൾ
വർഗ്ഗം:മദ്ധ്യകാല പുരാവൃത്തങ്ങൾ
കൊട്ടറ ഗോപാലകൃഷ്ണൻ

കോൺഗ്രസ് നേതാവും നാലാം കേരള നിയമസഭയിലെ അംഗവുമായിരുന്നു **കൊട്ടറ ഗോപാലകൃഷ്ണൻ**(1943 - 17-02-2003).   കവിയും അഭിനേതാവും എഴുത്തുകാരനുമായിരുന്ന കൊട്ടറ,  അരവിന്ദന്റെ തമ്പ്, കുമ്മാട്ടി, പോക്കുവെയിൽ, ഒരിടത്ത്, ഷാജി എൻ.കരുണിന്റെ പിറവി, സ്വം എന്നീ സിനിമകളിൽ അഭിനയിച്ചു. ഗാനങ്ങൾ രചിക്കുകയും പാടുകയും ചെയ്തിട്ടുണ്ട്. 
## ജീവിതരേഖ
1970 ലെ തെരഞ്ഞെടുപ്പിൽ കൊട്ടാരക്കര മണ്ഡലത്തിൽ ബാലകൃഷ്ണപിള്ളയെ തോൽപ്പിച്ചു. ഗോപാലകൃഷ്ണന് പശുവും കിടാവും ചിഹ്നത്തിൽ 32,536 വോട്ട് ലഭിച്ചപ്പോൾ ബാലകൃഷ്ണപിള്ളയ്ക്ക് 27,859 വോട്ടേ ലഭിച്ചുള്ളൂ. അടിയന്തരാവസ്ഥയുടെ കാലംകൂടി ചേർത്ത് തുടർച്ചയായി ഏഴുവർഷം എം.എൽ.എ. ആയി.  മുദ്രാവാക്യരചനയിൽ  ശ്രദ്ധേയനായിരുന്നു  ‘ഇ.എം.എസ്സിനെ ഈയംപൂശി ഈയലുപോലെ പറപ്പിക്കും’ തുടങ്ങിയ മുദ്രാവാക്യങ്ങൾ പ്രശസ്തമാണ്.  തച്ചടി പ്രഭാകരന്റെയും കൊട്ടറ ഗോപാലകൃഷ്‌ണന്റെയും നേതൃത്വത്തിൽ വീക്ഷണം നാടകട്രൂപ്പ്‌ ഉണ്ടാക്കി പ്രവർത്തിച്ചിരുന്നു. കേരള യൂത്ത് കോൺഗ്രസിന്റെ സംസ്ഥാന വൈസ് പ്രസിഡന്റും ജനറൽ സെക്രട്ടറിയുമായിരുന്നു. കൊല്ലം ഡി.സി.സി. പ്രസിഡന്റും കേരള ഖാദി ബോർഡ് വർക്കേഴ്സ് യൂണിയൻ ഭാരവാഹിയായും പ്രവർത്തിച്ചു. മലയാളരാജ്യം പത്രാധിപസമിതി അംഗമായിരുന്നു.

## അഭിനയിച്ച സിനിമകൾ
*സമ്മോഹനം 	
*പൂരം 		
*പിറവി 		
*ഒരിടത്ത് 		
*കുമ്മാട്ടി 	
*തമ്പ്
## അവലംബം


വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:ഫെബ്രുവരി 17-ന് മരിച്ചവർ
വർഗ്ഗം:2003-ൽ മരിച്ചവർ
വർഗ്ഗം:1943-ൽ ജനിച്ചവർ
വർഗ്ഗം:ചലച്ചിത്ര അഭിനേതാക്കൾ
പിക്‌സാർ

**പിക്‌സാർ ആനിമേഷൻ സ്റ്റുഡിയോസ്**, കാലിഫോർണിയ ആസ്ഥാനമായ ഒരു അമേരിക്കൻ കമ്പ്യൂട്ടർ ആനിമേഷൻ സ്റ്റുഡിയോ ആണ്. പ്രശസ്ത ഹോളിവുഡ് സിനിമ നിർമ്മാണ കമ്പനി ആയ ലൂക്കാസ് ഫിലിമിന്റെ കംപ്യൂട്ടർ വിഭാഗം ആയി 1979 - ഇൽ പ്രവർത്തനം തുടങ്ങിയ പിക്‌സാർ പിന്നീട് ആപ്പിൾ കമ്പനിയുടെ സ്ഥാപകരിൽ ഒരാളായ സ്റ്റീവ് ജോബ്‌സ് മുഖ്യ നിക്ഷേപകൻ ആയ ശേഷം ഒരു കോർപ്പറേഷൻ ആയി വളർന്നു. 2006 -ഇൽ വാൾട്ട് ഡിസ്‌നി കമ്പനി 7.4 ബില്യൺ ഡോളറിന് ഏറ്റെടുത്തു. 

1995 -ഇൽ പുറത്തിറങ്ങിയ ആദ്യത്തെ കമ്പ്യൂട്ടർ ആനിമേഷൻ ചിത്രമായ ടോയ് സ്റ്റോറി തുടങ്ങി, 2015 -ഇൽ പുറത്തിറങ്ങിയ ദ ഗുഡ് ഡൈനൊസോർ വരെ പതിനാറ് ആനിമേഷൻ പതിനാറ് ചിത്രങ്ങൾ പിക്‌സാർ നിർമിച്ചു.  ഫൈൻഡിങ് നീമോ (2003), ടോയ് സ്റ്റോറി 3 (2010), ഇൻസൈഡ് ഔട്ട് (2015) എന്നീ ചിത്രങ്ങൾ എക്കാലത്തെയും അമ്പത് പണം വാരി ചിത്രങ്ങളിൽ ഒന്നായി. ഇന്ന് വരെ പുറത്തിറക്കിയ പതിനാറു ചിത്രങ്ങളിൽ പതിമൂന്നും ഏറ്റവും കളക്ഷൻ നേടിയ അമ്പത് ആനിമേഷൻ ചിത്രങ്ങളിൽ പെടുന്നു. 

പിക്‌സാർ ഇതുവരെ പതിനഞ്ച് അക്കാദമി അവാർഡുകളും, ഏഴ് ഗോൾഡൻ ഗ്ലോബ് അവാർഡുകളും, പതിനൊന്ന് ഗ്രാമി അവാർഡുകളും നേടി. 2001 മുതൽ ഇങ്ങോട്ട് ഏതാണ്ട് എല്ലാവർഷവും പിക്സറിന്റെ ചിത്രങ്ങൾ മികച്ച ആനിമേഷൻ ചിത്രത്തിനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടിട്ടുണ്ട്, അതിൽ എട്ട് തവണ വിജയിക്കുകയും ചെയ്തു. ഫൈൻഡിങ് നീമോ (2003), ടോയ് സ്റ്റോറി 3 (2010), ഇൻസൈഡ് ഔട്ട് (2015) എന്നിവ കൂടാതെ ദ ഇൻക്രെഡിബിൾസ് (2004), റാറ്ററ്റൂയി (2007), വാൾ-ഇ (2008), അപ്പ് (2009), ബ്രേവ് (2012) എന്നിവയും ആ പട്ടികയിൽപ്പെടും. മോൺസ്റ്റേഴ്‌സ്, ഇൻക് (2001), കാർസ് (2006) എന്നിവ മാത്രമാണ് മികച്ച ആനിമേഷൻ ചിത്രമായി അക്കാദമി അവാർഡിന് നാമനിർദ്ദേശം ചെയ്യപ്പെട്ടിട്ട് അവാർഡ് ലഭിക്കാതെ പോയ ചിത്രങ്ങൾ. മോൺസ്റ്റേഴ്‌സ് യൂണിവേഴ്സിറ്റി (2013), ദ ഗുഡ് ഡൈനൊസോർ (2015) മാത്രമാണ് ഒരു ഇനത്തിലും അക്കാദമി അവാർഡിന് നാമനിർദ്ദേശം ലഭിക്കാതെ പോയ പിക്‌സാർ ചിത്രങ്ങൾ. 

## പിക്‌സാർ ചിത്രങ്ങളുടെ പട്ടിക

## അവലംബം
* Pixar Founding Documents  Alvy Pixar History Page
* Disney buys Pixar CNN Money
* Disney Agrees to Acquire Pixar in a $7.4 Billion Deal The New York Times
* Pixar Movies at the Box Office Box Office Mojo
*

വർഗ്ഗം:വ്യവസായസ്ഥാപനങ്ങൾ
വർഗ്ഗം:അനിമേഷൻ
വർഗ്ഗം:അക്കാദമി പുരസ്കാരം ലഭിച്ചവർ
വർഗ്ഗം:അക്കാദമി അവാർഡിന് നാമനിർദ്ദേശം ചെയ്യപ്പെട്ട ചിത്രങ്ങൾ
വർഗ്ഗം:ഏറ്റവുമധികം കളക്ഷൻ നേടിയ ചിത്രങ്ങൾ
വർഗ്ഗം:പിക്സാർ
വർഗ്ഗം:ആനിമേഷൻ സ്റ്റുഡിയോകൾ
വർഗ്ഗം:ദ വാൾട്ട് ഡിസ്നി കമ്പനി
വെയർ ഒഎസ്

സ്മാർട്ട്‌വാച്ചുകൾക്കും മറ്റു വെയറബിൾ കമ്പ്യൂട്ടറുകൾക്കുമായി ഗൂഗിൾ വികസിപ്പിച്ചെടുത്ത ഒരു ആൻഡ്രോയ്ഡ് പതിപ്പാണ് **വെയർ ഒഎസ്**. ആൻഡ്രോയ്ഡ് പതിപ്പ് 4.3 അല്ലെങ്കിൽ മുകളിലേക്ക്, അല്ലെങ്കിൽ ഐ.ഒ.എസ് പതിപ്പ് (പരിധിയോടെ ) 8.2 അല്ലെങ്കിൽ മുകളിലേക്ക് എന്നിവയിൽ പ്രവർത്തിക്കുന്ന മൊബൈൽ ഫോണുകളുമായി ജോടി ചേർന്ന് ഗൂഗിൾ നൗ  ടെക്നോളജിയേയും മൊബൈൽ നോട്ടിഫിക്കേഷനുകളേയും ആൻഡ്രോയ്ഡ് വെയർ, ഒരു സ്മാർട്ട്‌വാച്ച് രൂപത്തിലേക്ക് സമന്വയിപ്പിക്കുന്നു. ഗൂഗിൾ പ്ലേ സ്റ്റോറിൽ നിന്ന് അപ്ലിക്കേഷനുകൾ ഡൗൺലോഡ് ചെയ്യുവാനുള്ള ശേഷിയും ഇത് നൽകുന്നു.

## ഇതും  കാണുക
* ആപ്പിൾ വാച്ച്
* ഗൂഗിൾ ഗ്ലാസ്സ്
* പെബ്ബ്‌ൾ

## അവലംബം

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം)
വർഗ്ഗം:സ്മാർട്ട് വാച്ചുകൾ
ഉദയശങ്കർ ഭട്ട്

ഹിന്ദിസാഹിത്യകാരനായിരുന്നു **ഉദയശങ്കർ ഭട്ട്** ഉത്തർപ്രദേശിലെ ബുലൻഷഹർ ജില്ലയിലാണ് ജനിച്ചത്.(1898-1976) ഗദ്യവും പദ്യവുമായി അനേകം കൃതികൾ ഭട്ട് രചിച്ചിട്ടുണ്ട്.
## പ്രധാനകൃതികൾ
* വിശ്വാമിത്ര ഔർ ദോ ഭാവനാട്യ
*ക്രാന്തികാരി
*പർദേ കീ പീഛേ
*ഏക് നിദ് ദോ പാഞ്ചി

വർഗ്ഗം:ഹിന്ദി സാഹിത്യകാരന്മാർ
ഇബ്നു മാജിദ്

അറേബ്യൻ നാവികനും കാർട്ടോഗ്രാഫറുമാണ് **അഹ്മദ് ഇബ്നു മാജിദ്** (), ഒമാനിലെ ജുൽഫർ എന്ന സ്ഥലത്ത് 1421 ലാണ് ജനിച്ചത്. തൻറെ പതിനേഴാം വയസിൽ അദ്ദേഹം സമുദ്രയാത്രകൾക്ക് തുടക്കം കുറിച്ചിരുന്നു. ആദ്യകാലത്തെ അറേബ്യൻ കടൽ സഞ്ചാരി എന്ന പ്രശസ്തി ലഭിച്ചത് ഇദ്ദേഹത്തിനാണ്. ഏകദേശം 1500ലാണ് അദ്ദേഹം മരണപ്പെട്ടതെന്ന് കരുതുന്നു. പോർച്ചുഗീസ് നാവികനായ വാസ്ഗോഡി ഗാമയുടെ ഇന്ത്യയിലേക്കുള്ള യാത്രയിൽ ആഫ്രിക്കൻ തീരത്തു നിന്നും ഗാമയെ ഇന്ത്യയിലേക്കുള്ള വഴി കാണിച്ചുകൊടുത്തത് ഇബിൻ മാജിദ് ആണ് എന്നു് പറയപ്പെടുന്നു സമുദ്ര യാത്രക്ക് പുറമെ അദ്ദേഹം നിരവധി ഗ്രന്ഥങ്ങളുടെ രചയിതാവുമാണ്. കടലിന്റെ സിംഹം എന്നും വിളിക്കപ്പെടുന്നു.

## പുറം കണ്ണികൾ
*
*കടൽശാസ്ത്രത്തിൽ ഇബുനു മാജിദ് എഴുതിയ അറബിക് പുസ്തകം
## അവലംബങ്ങൾ
വർഗ്ഗം:1500-കളിൽ മരിച്ചവർ
വർഗ്ഗം:1421-ൽ ജനിച്ചവർ
വർഗ്ഗം:1500-ൽ മരിച്ചവർ
വർഗ്ഗം:ഭൂപട നിർമാതാക്കൾ
വർഗ്ഗം:അറബ് ശാസ്ത്രജ്ഞർ
വർഗ്ഗം:അറബ് പണ്ഡിതർ
വർഗ്ഗം:അറബ് പര്യവേക്ഷകർ
കർണ്ണാടക സംഗീതത്തിലെ ത്രിമൂർത്തികൾ

18 -ആം നൂറ്റാണ്ടിൽ ജീവിച്ചിരുന്ന കർണ്ണാടക സംഗീതജ്ഞരായ ത്യാഗരാജ സ്വാമികൾ, മുത്തുസ്വാമി ദീക്ഷിതർ, ശ്യാമ ശാസ്ത്രി എന്നിവരാണ് **കർണ്ണാടക സംഗീതത്തിലെ ത്രിമൂർത്തികൾ (Trinity of Carnatic music)** എന്ന് അറിയപ്പെടുന്നത്. ഇന്നു നിലനിൽക്കുന്ന രീതിയിൽ കർണ്ണാടക സംഗീതത്തെ മാറ്റിയെടുത്തതിലും കൃതികളുടെയും രാഗങ്ങളുടെയും താളങ്ങളുടെയും എണ്ണത്തിലും വൈവിധ്യത്തിലും ഇവർ ഉണ്ടാക്കിയ ചലനങ്ങൾ അത്ഭുതകരമായിരുന്നു. കൃതികളുടെ ക്രമപ്പെടുത്തലുകളിലും രാഗങ്ങളെയും താളങ്ങളെയും കൈകാര്യം ചെയ്ത രീതികളിലും ഇവർ കാണിച്ച കയ്യടക്കം മൗലികവും ആയിരുന്നു. നേരത്തേ തഞ്ചാവൂർ ജില്ലയുടെ ഭാഗമായ തിരുവാരൂരിൽ ആണ് മൂന്നുപേരും ജനിച്ചത് 

## കൃതികളും രാഗങ്ങളും താളങ്ങളും
ദീക്ഷിതർ പ്രധാനമായി സംസ്കൃതത്തിൽ രചനകൾ നടത്തിയപ്പോൾ ത്യാഗരാജരും ശ്യാമശാസ്ത്രിയും തെലുഗു ഭാഷയിലാണ് തങ്ങളുടെ കൂടുതൽ കൃതികളുടെയും രചന നിർവഹിച്ചിരിക്കുന്നത്. പുതിയ രാഗങ്ങളും താളങ്ങളും അവതരിപ്പിച്ചതു കൂടാതെ ഇവർ മൂവരും നിലവിലുള്ള രാഗങ്ങളിൽ അസാമാന്യമായ പുതുമകളും വ്യത്യസ്തതകളും കൊണ്ടുവരികയും ചെയ്തു. 

## അവലംബം

*
വഫ സുൽത്താൻ

ഒരു മെഡിക്കൽ ഡോക്റ്ററും എഴുത്തുകാരിയുമാണ് **വഫ സുൽത്താൻ**.സിറിയയിൽ ജനിച്ച് അമേരിക്കയിലേക്ക് കുടിയേറിയ അവർ ഇസ്ലാമിക മതമൗലിക വാദികളുടെ വിമർശക എന്ന നിലയിലാണ് ശ്രദ്ധേയയായത്.

## ആദ്യകാല ജീവിതം
സിറിയൻ നഗരമായ ബനിയാസിലെ ഒരു വലിയ പരമ്പരാഗത അലവി മുസ്ലിം കുടുംബത്തിലാണ് വഫ സുൽത്താൻ ജനിച്ചത്. സാഹിത്യകാരിയാവാൻ താത്പര്യമുണ്ടായിരുന്നതിനാൽ അറബ് സാഹിത്യം പഠിക്കാനാഗ്രഹിച്ചെങ്കിലും വീട്ടുകാരുടെ സമ്മർദ്ദത്താൽ മെഡിക്കൽ മേഖല തിരഞ്ഞെടുക്കുകയായിരുന്നു.

## രാഷ്ട്രീയ കാഴ്ചപ്പാട്
വഫ സുൽത്താന്റെ അഭിപ്രായത്തിൽ "ഇസ്ലാമിന്റെ പ്രശ്നം അതിന്റെ തത്ത്വശാസ്ത്രത്തിൽത്തന്നെ അന്തർലീനമാണ്". **"**ഇസ്ലാം ഒരു മതം മാത്രമല്ല അത് ബലം പ്രയോഗിച്ച് അജണ്ടകൾ നടപ്പാക്കുന്ന ഒരു രാഷ്ട്രീയ പ്രത്യയശാസ്ത്രം കൂടെയാണ്**"** എന്നവർ വിമർശിക്കുന്നു.

## അവലംബം

വർഗ്ഗം:1958-ൽ ജനിച്ചവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:നിരീശ്വരവാദികളായ സ്ത്രീകൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇസ്ലാം മത വിമർശകർ
വർഗ്ഗം:സിറിയൻ എഴുത്തുകാർ
വർഗ്ഗം:മുൻ ഇസ്ലാം മതവിശ്വാസികൾ
ഇബ്ൻ വാറഖ്

ഒരു ഇസ്ലാം മത വിമർശകനാണ് **ഇബ്ൻ വാറഖ്**. ഇബ്ൻ വാറഖ് എന്നത് തൂലികാനാമമാണ്. വ്യക്തിപരമായ സുരക്ഷയെ മുൻ നിർത്തിക്കൊണ്ടാണ് വെളിപ്പെടുത്താതെ ഇബ്ൻ വാറഖ് എന്ന തൂലികാനാമം തിരഞ്ഞെടുത്തത് ഇബ്ൻ വാറഖ് പറയുന്നു.9-ആം നൂറ്റാണ്ടിൽ ജീവിച്ചിരുന്ന തത്ത്വചിന്തകനും സന്ദേഹവാദിയുമായ അബു ഇസ അൽ-വാറക്കിൽ നിന്നും കടം കൊണ്ടതാണ് തൂലികാ നാമം.

## അവലംബം

വർഗ്ഗം:1946-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മുൻ ഇസ്ലാം മതവിശ്വാസികൾ
വർഗ്ഗം:തൂലികാനാമങ്ങളിൽ എഴുതുന്നവർ
വർഗ്ഗം:പാകിസ്താനി എഴുത്തുകാർ
വർഗ്ഗം:ഇസ്ലാം മത വിമർശകർ
വർഗ്ഗം:പാകിസ്താനി നിരീശ്വരവാദികൾ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അജ്ഞാതരായി തൂലികാനാമത്തിൽ എഴുതുന്നവർ
താരിഖ് അലി

ഒരു പാകിസ്താനി-ബ്രിട്ടീഷ് എഴുത്തുകാരനും സംവിധായകനും പത്രപ്രവർത്തകനുമാണ് **താരിഖ് അലി**. ന്യൂ ലെഫ്റ്റ് റിവ്യൂവിന്റെ എഡിറ്റോറിയൽ കമ്മറ്റി അംഗമാണ്. ദി ഗാർഡിയൻ, കൗണ്ടർപഞ്ച്, ലണ്ടൻ റിവ്യൂ ഒവ് ബുക്സ് എന്നിവയിൽ സ്ഥിരമായി എഴുതാറുണ്ട്.

## ആദ്യകാല ജീവിതം
ബ്രിട്ടീഷ് ഇന്ത്യയിലെ (പിന്നീട് പാകിസ്ഥാന്റെ ഭാഗമായ) പഞ്ചാബിലെ ലാഹോറിലാണ് അലി ജനിച്ച് വളർന്നത്. പത്രപ്രവർത്തകനായ മഷർ അലി ഖാന്റെയും ആക്ടിവിസ്റ്റ് താഹിറ മഷർ അലി ഖാന്റെയും മകനാണ് അദ്ദേഹം. അലിയുടെ അമ്മ താഹിറ, യൂണിയനിസ്റ്റ് മുസ്ലീം ലീഗിനെ നയിക്കുകയും പിന്നീട് 1937 മുതൽ 1942 വരെ പഞ്ചാബിന്റെ പ്രധാനമന്ത്രിയായിരിക്കുകയും ചെയ്ത സർ സിക്കന്ദർ ഹയാത്ത് ഖാന്റെ മകളായിരുന്നു. 

## വ്യക്തിജീവിതം
നിലവിൽ വടക്കൻ ലണ്ടനിലെ കാംഡനിൽ ന്യൂ ലെഫ്റ്റ് റിവ്യൂവിന്റെ എഡിറ്ററായ തന്റെ പങ്കാളി സൂസൻ വാറ്റ്കിൻസിനൊപ്പമാണ് അലി താമസിക്കുന്നത്. അദ്ദേഹത്തിന് മൂന്ന് കുട്ടികളുണ്ട്. മതപരമായതിനേക്കാൾ സാംസ്കാരികമായി മുസ്ലീം ആയിരുന്ന ഒരു മതേതര കുടുംബത്തിൽ വളർന്ന അദ്ദേഹം, സ്വയം ഒരു നിരീശ്വരവാദിയായി വിശേഷിപ്പിക്കുന്നു. അദ്ദേഹം തന്റെ ഓർമ്മക്കുറിപ്പുകൾ *സ്ട്രീറ്റ് ഫൈറ്റിംഗ് ഇയേഴ്‌സ്* (1987, പിന്നീട് 2005 ൽ പുനഃപ്രസിദ്ധീകരിച്ചു), *യു കാന്റ് പ്ലീസ് ഓൾ* (2024) എന്നീ രണ്ട് വാല്യങ്ങളായി പ്രസിദ്ധീകരിച്ചു.

## അവലംബം

വർഗ്ഗം:മുൻ ഇസ്ലാം മതവിശ്വാസികൾ
വർഗ്ഗം:പാകിസ്താനി നിരീശ്വരവാദികൾ
വർഗ്ഗം:1943-ൽ ജനിച്ചവർ
വർഗ്ഗം:ബ്രിട്ടീഷ് നിരീശ്വരവാദികൾ
വർഗ്ഗം:പാകിസ്താനി എഴുത്തുകാർ
വർഗ്ഗം:ബ്രിട്ടീഷ് മാർക്സിസ്റ്റുകൾ
വർഗ്ഗം:പാകിസ്താനി ചിന്തകർ
വർഗ്ഗം:പാകിസ്താനി പത്രപ്രവർത്തകർ
വർഗ്ഗം:പാകിസ്താനി മാർക്സിസ്റ്റുകൾ
വർഗ്ഗം:മാർക്സിസ്റ്റ് പത്രപ്രവർത്തകർ
ശ്രുതായുധൻ

സമുദ്രദേവനായ **വരുണ**ന്റെയും **പർണ്ണാശ** എന്ന നദിയുടെയും പുത്രനായ **ശ്രുതായുധൻ** അതിശക്തനായ യോദ്ധാവായിരുന്നു . 

കുരുക്ഷേത്രയുദ്ധത്തിൽ ഇദ്ദേഹം അർജുനനെ വിജയകരമായി തടുത്തു നിറുത്തുകയും തോല്പ്പിക്കുകയും ചെയ്തു . ശ്രുതായുധന്റെ ശക്തിക്കും വീര്യത്തിനും കാരണം പിതാവായ വരുണൻ നല്കിയ അത്ഭുതശക്തിയുള്ള ഒരു **ഗദ**യാണ് . 
ശ്രുതായുധനെ പ്രസവിച്ച ശേഷം പർണ്ണാശാ നദിയുടെ അധിഷ്ടാനദേവതയായ ദേവി പുത്രനെയും കൊണ്ട് പിതാവായ വരുണന്റെ സമീപമെത്തുകയും , തന്റെ പുത്രൻ യുദ്ധത്തിൽ ആരാലും വധിക്കപ്പെടാത്തവനും അജയ്യനുമായിത്തീരാൻ 
അനുഗ്രഹിക്കണമെന്ന് ആവശ്യപ്പെടുകയും ചെയ്തു . വരുണൻ പുത്രന് ഒരു ഗദ നല്കിയിട്ടു ഇങ്ങനെ പറഞ്ഞു . " ഈ ഗദ കയ്യിലിരിക്കും കാലം ഇവനെ ആര്ക്കും പോരിൽ തോൽപ്പിക്കാനോ വധിക്കാനോ സാധിക്കുന്നതല്ല . എന്നാൽ യുദ്ധം ചെയ്യാതിരിക്കുന്ന നിരായുധരിൽ പ്രയോഗിച്ചാൽ ഗദ തിരിച്ചടിക്കുകയും ഇവനെ വധിക്കുകയും ചെയ്യും ". 
പർണ്ണാശയും മകനും സന്തുഷ്ട്ടരായി തിരികെ പോന്നു . 
കുരുക്ഷേത്രയുദ്ധത്തിൽ അര്ജുനനുമായി അജയ്യമായി പോരാടിയ ശ്രുതായുധൻ പിതാവിന്റെ താക്കീത് മറന്ന് ഗദയെ നിരായുധനായ അര്ജുനസാരഥി-കൃഷ്ണന് നേരെ വിടുകയും ഗദ തിരിച്ചടിച്ചു ശ്രുതായുധൻ കൊല്ലപ്പെടുകയും ചെയ്യുന്നു . 
## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
ശ്രുതായുസ്സ്

കൗരവപക്ഷത്തു നിന്ന് പാണ്ഡവരോട് പൊരുതിയ ഒരു ധീര യോധാവാണ് **ശ്രുതായുസ്സ്**. ഇദ്ദേഹത്തിന്റെ സഹോദരനാണ് "അച്യുതായുസ്സ്".

ശ്രുതായുസ്സും അച്യുതായുസ്സും അർജ്ജുനനോട് ധീരമായി എതിരിട്ടു .വെറും  കീർത്തിയെ കാംക്ഷിച്ചാണ് ഇവർ കൃഷ്ണാർജ്ജുനന്മാരോട് എതിരിട്ടത്‌ . അതിനാൽ അർജ്ജുനനെതിരെ മരണഭയമില്ലാതെ ഇവർ പോരാടി. ഒരു ഘട്ടത്തിൽ അർജുനനെ മോഹാലസ്യപ്പെടുത്തുക പോലും ചെയ്തു . അർജ്ജുനൻ ജയദ്രഥവധത്തിന്റെ തിരക്കിലുമായിരുന്നു. എന്നാൽ തുടർന്ന് നടന്ന ഒരു ജീവന്മരണ പോരാട്ടത്തിൽ അര്ജുനൻ ശ്രുതായുസ്സിനെയും അച്യുതായുസ്സിനെയും വധിച്ചു .

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
ക്രിസ്റ്റോഫ് ലക്സെൻബെർഗ്

ക്രിസ്റ്റോഫ് ലക്സെൻബെർഗ് എന്നത് ഇസ്ലാമിനെയും അതിന്റെ തുടക്കകാലത്തെയും കുറച്ച് നിരവധി പഠനസമാഹാരങ്ങളും ലേഖനങ്ങളും പ്രസിധീകരിച്ച എഴുത്തുകാരന്റെ കപടനാമമാണ്.2000-ത്തിൽ ജർമ്മൻ ഭാഷയിൽ പ്രസിദ്ധീകരിച്ച  T*he Syro-Aramaic Reading of the Koran: A Contribution to the Decoding of the Language of the Qur'an* ആണ് പ്രധാന കൃതി.

വർഗ്ഗം:അജ്ഞാതരായി തൂലികാനാമത്തിൽ എഴുതുന്നവർ
വർഗ്ഗം:തിരിച്ചറിയപ്പെടാത്തവർ
അബു ഇസ അൽ-വാറഖ്

9-ആം നൂറ്റാണ്ടിൽ ജീവിച്ചിരുന്ന ഒരു പണ്ഡിതനും മതവിമർശകനും സന്ദേഹ വാദിയുമാണ് **അബു ഇസ അൽ-വാറഖ്**. ഇബ്ൻ അൽ-റാവൻണ്ടിയുടെ സുഹൃത്തും വഴികാട്ടിയുമായിരുന്നു.ആധുനിക കാലത്തെ പ്രമുഖ ഇസ്ലാം മത വിമർശകനായ ഇബ്ൻ വാറഖ് തന്റെ തൂലികാനാമം കടം കൊണ്ടത് വാറക്കിൽ നിന്നാണ്.

## അവലംബം

വർഗ്ഗം:ഇസ്ലാം മത വിമർശകർ
വർഗ്ഗം:സ്വതന്ത്ര ചിന്ത
വർഗ്ഗം:9-ആം നൂറ്റാണ്ടിൽ ജീവിച്ചിരുന്നവർ
ഇബ്ൻ അൽ-റാവന്ദി

ആദ്യകാല ഇസ്ലാമിക വിമർശകനും ചിന്തകനും സന്ദേഹവാദിയുമായിരുന്നു **അബു അൽ-ഹസൻ ഇബ്ൻ യഹ്യ ഇബ്ൻ ഇഷാഖ് അൽ-റാവണ്ടി** അഥവാ **ഇബ്ൻ അൽ-റാവണ്ടി**. മുഅതസില പണ്ഡിതനായിരുന്നെങ്കിലും അത് തള്ളിക്കളഞ്ഞ് കുറച്ച് കാലം ഷിയ ഇസ്ലാം സ്വീകരിച്ചു.പിന്നീട് ഒരു സ്വതന്ത്ര ചിന്തകനായി മാറി. അദ്ദേഹത്തിന്റെ കൃതികൾ ഒന്നും തന്നെ ഇപ്പോൾ നിലവിലില്ലെങ്കിലും എതിർത്തുകൊണ്ടെഴുതിയ ഗ്രന്ഥങ്ങളിലൂടെ ആശയങ്ങൾ നിലനിൽക്കുന്നു.

## അവലംബം

വർഗ്ഗം:ഇസ്ലാം മത വിമർശകർ
വർഗ്ഗം:827-ൽ ജനിച്ചവർ
വർഗ്ഗം:911-ൽ മരിച്ചവർ
വർഗ്ഗം:മുൻ ശിയാ-മുസ്ലിങ്ങൾ
വർഗ്ഗം:ഇറാനിയൻ നിരീശ്വരവാദികൾ
അബെൽമോസ്കസ്

മാൾവേസി സസ്യകുടുംബത്തിലെ ഒരു ജീനസ്സാണ് **അബെൽമോസ്കസ്** (Abelmoschus). ഈ ജീനസ്സിൽ ഏകദേശം 15 സ്പീഷിസുകളാണുള്ളത്. ആഫ്രിക്ക, ഏഷ്യ, ആസ്ട്രേലിയ എന്നീ ഭൂഖണ്ഡങ്ങളിൽ കാണപ്പെടുന്ന ഈ സസ്സ്യജനുസ്സിനെ അന്യമായ വർഗ്ഗമായാണ് പരിഗണിക്കുന്നത്.

ഏകവർഷികളും ബഹുവർഷികളും ഉൾപ്പെടുന്ന ഈ സസ്യജനുസ്സിലെ മിക്ക സസ്യങ്ങളും രണ്ട് മീറ്റർ വരെ വളരുന്ന ചെടികളാണ്. ഇവയുടെ ഇലകൾ ഹസ്തകപത്രങ്ങളോടുകൂടിയവയാണ്. ജാലികാസിരാവിന്യാസത്തോടു കൂടിയ ഇവയുടെ ഇലകൾക്ക് ഏകദേശം 10-40 സെന്റീമീറ്റർ നീളവും വീതിയുമുണ്ടായിരിക്കും. 4-8 സെന്റീമീറ്റർ വ്യാസമുള്ള ഇവയുടെ പൂക്കൾ പത്രകക്ഷത്തിലാണ്  വിന്യസിച്ചിരിക്കുന്നത്. ദ്വിലിംഗ സ്വഭാവത്തോടു കൂടിയ ഇവയുടെ പൂക്കൾ പ്രസമത (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. വെള്ളയോ മഞ്ഞയോ നിറത്തിലുള്ള അഞ്ച് പുഷ്പദളങ്ങളാണിവയ്ക്കുള്ളത്. ചില സ്പീഷിസുകളിൽ പുഷ്പദളങ്ങളുടെ താഴ്ഭാഗത്തായി ചുവന്നതോ അല്ലെങ്കിൽ ധൂമ്രവർണ്ണത്തിലുള്ളതോ ആയ  അടയാളം കാണാറുണ്ട്. ഇവയുടെ ഫലങ്ങൾക്ക് 5-20 സെന്റീമീറ്റർ നീളവും 1-4 സെന്റീമീറ്റർ വീതിയുമുണ്ടായിരിക്കും. 

അബെൽമോസ്കസ് ജനുസ്സിൽ വരുന്ന മിക്ക സസ്യങ്ങളും പല ശലഭങ്ങളുടെയും നിശാശലഭങ്ങളുടെയും ലാർവയുടെ ഭക്ഷണമാണ്.

; തിരഞ്ഞെടുത്ത സ്പീഷിസുകൾ
* *Abelmoschus caillei* - (syn. *Hibsicus manihot* var. *caillei*). West African okra
* *[[വെണ്ട|Abelmoschus esculentus]]* - (syn. *Hibiscus esculentus*). Okra
* *Abelmoschus manihot* - (syn. *Hibiscus manihot*). Aibika
* *[[കസ്തൂരിവെണ്ട|Abelmoschus moschatus]]* - (syn. *Hibiscus abelmoschus*). Musk Mallow
* *Abelmoschus ficulneus* - (syn. *Hibiscus ficulneus*). White Wild Musk Mallow
* *Abelmoschus crinitus* - (syb. *Hibiscus crinitus*)

## ഉപയോഗങ്ങൾ
അബെൽമോസ്കസ് ജനുസ്സിൽ വരുന്ന മിക്ക സസ്യങ്ങളും ഭക്ഷ്യയോഗ്യമാണ്.(ഉദാ., വെണ്ട).

## അവലംബം

വർഗ്ഗം:സസ്യജനുസുകൾ
വർഗ്ഗം:മാൽവേസീ
വർഗ്ഗം:അബെൽമോസ്കസ്
ക്രെയ്ഗ് വെന്റെർ

ഒരു അമേരിക്കൻ ബയോടെക്നോളജിസ്റ്റും ജനിതകശാസ്ത്രജ്ഞനും സംരംഭകനുമാണ് **ജോൺ ക്രെയ്ഗ് വെന്റെർ**.ഹ്യൂമൻ ജീനോം ആദ്യമായി സീക്വെൻസ് ചെയ്ത സെലേറ ജിനോമിക്സ് സ്ഥാപിച്ചത് അദ്ദേഹമാണ്. ഹ്യൂമൺ ലോങിറ്റിവിറ്റി ഇൻക്ന്റെ സഹസ്ഥാപകരിൽ ഒരാളാണ്.

## അവലംബം

വർഗ്ഗം:1946-ൽ ജനിച്ചവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ ജനിതകശാസ്ത്രജ്ഞർ
വർഗ്ഗം:ജൈവരസതന്ത്രജ്ഞർ
മിലി സൈറസ്

ഒരു അമേരിക്കൻ ഗായികയും അഭിനേത്രിയുമാണ്,**മിലി സൈറസ് റേ സൈറസ്** (ജനനം: ഡെസ്റ്റിനി ഹോപ് സൈറസ്; നവംബർ 23, 1992).തന്റെ ബാല്യകാലത്തിൽ ചെറിയ ടെലിവിഷൻ&nbsp;സീരിയൽ സിനിമാ വേഷങ്ങൾ ചെയ്തു ശ്രദ്ധേയയായ ഇവർ പിന്നീട് ഹോളിവുഡ് റെക്കോർട് ലേബലുമായി കരാറൊപ്പിടുകയും മീറ്റ് മിലി സൈറസ് എന്ന ആദ്യ ആൽബം പുറത്തിറക്കുകയും ചെയ്തു . നാൽപ്പതു ലക്ഷം പ്രതികളാണ് ഈ ആൽബം ലോകമെമ്പാടുമായി വിറ്റഴിച്ചത്.

അമേരിക്കൻ ബിൽബോർഡ് 200ൽ അഞ്ച് ആൽബം ഉള്ള ഇവർക്ക് അമേരിക്കൻ ഹോട്ട് 100 ലെ ആദ്യ പത്തിൽ ഏഴു ഗാനങ്ങളുമുണ്ട്. 2010-ലെ ഫോബ്സ് മാഗസിന്റ 100 സെലിബ്രിറ്റികളിൽ മുപ്പത്തിമൂന്നാം സ്ഥാനത്തായിരുന്ന മിലിയെ  2013 ൽ എംടിവി ആ വർഷത്തെ കലാകാരിയായി തിരഞ്ഞെടുത്തു.
## അവലംബം

വർഗ്ഗം:1992-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:പോപ്പ് ഗായികമാർ
സ്റ്റീവൻ വൈൻബർഗ്

പ്രമുഖ അമേരിക്കൻ സൈദ്ധാന്തിക ഭൗതികശാസ്ത്രജ്ഞനാണ് **സ്റ്റീവൻ വൈൻബർഗ്**.അടിസ്ഥാന ബലങ്ങളായ വൈദ്യുതകാന്തികതയും ദുർബല അണു കേന്ദ്രബലവും ഏകവൽക്കരിക്കുന്നത് സംബന്ധിച്ച പഠനങ്ങൾക്ക് 1979-ൽ അബ്ദുസലാം,ഷെൽഡൻ ലീ ഗ്ലാസ്ഹൗ എന്നിവരോടൊപ്പം ഭൗതികശാസ്ത്രത്തിലെ നോബൽ പുരസ്കാരം പങ്കു വച്ചു.

## അവലംബം

വർഗ്ഗം:1933-ൽ ജനിച്ചവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ നോബൽ പുരസ്കാര ജേതാക്കൾ
വർഗ്ഗം:അമേരിക്കൻ ഭൗതികശാസ്ത്രജ്ഞർ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:നിരീശ്വരവാദികളായ ജൂതന്മാർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:സൈദ്ധാന്തിക ഭൗതികശാസ്ത്രജ്ഞർ
വർഗ്ഗം:ജൂത അമേരിക്കൻ ശാസ്ത്രജ്ഞർ
വർഗ്ഗം:ജൂത ഭൗതികശാസ്ത്രജ്ഞർ
വർഗ്ഗം:അമേരിക്കൻ സന്ദേഹവാദികൾ
വർഗ്ഗം:2021-ൽ മരിച്ചവർ
നിക്കി മിനാജ്

**നിക്കി മിനാജ്** (ജനനം ഡിസംബർ 8, 1982),ട്രിനിനാഡിൽ ജനിച്ച അമേരിക്കൻ റാപ്പർ ആണ്.

ന്യൂയോർക്ക് ടൈംസ് എഡിറ്റർ നിക്കി മിനാജിനെ &apos;&apos;എക്കാലത്തേയും ഏറ്റവും സ്വാധീനശക്തിയുള്ള വനിതാ റാപ്പറിൽ &quot; ഒരാളെന്നു വിശേഷിപ്പിച്ചിട്ടുണ്ട്.ബിൽബോർഡ് ഹോട്ട് 100 ചാർട്ടിന്റെ ചരിത്രത്തിൽ ഏറ്റവും കൂടുതൽ ഗാനങ്ങൾ ഉള്ള പ്രകാരം മിനാജിന്റെ പെൺ റാപ്പറാണ് നിക്കി മിനാജ് .2016-ലെ ടൈം മാഗസിന്റെ ലോകത്തിലെ ഏറ്റവും സ്വാധീനമുള്ള 100 വ്യക്തികളുടെ പട്ടികയിൽ ഇടം പിടിച്ചിട്ടുണ്ട്..
10 തവണ ഗ്രാമി പുരസ്കാരത്തിന് നാമനിർദ്ദേശം ചെയ്യപ്പെട്ട മിനാജ് 6 അമേരിക്കൻ സംഗീത പുരസ്കാരം അടക്കം നിരവധി പുസ്കാരങ്ങൾ നേടിയിട്ടുണ്ട്.ഒരു ഏകാംഗ കലാകാരിയെന്ന നിലയിൽ 2 കോടിയിലധികം ആൽബങ്ങൾ ഇവരുടെതായി വിറ്റഴിച്ചിട്ടുണ്ട്..

=അവലംബം=

വർഗ്ഗം:1982-ൽ ജനിച്ചവർ
വർഗ്ഗം:ഡിസംബർ 8-ന് ജനിച്ചവർ
പോൾ കുർട്സ്

പ്രമുഖനായ അമേരിക്കൻ സന്ദേഹവാദിയും മതേതര-മാനവിക വാദിയുമാണ് **പോൾ കുർട്സ്**. സെക്കുലർ ഹ്യൂമനിസത്തിന്റെ പിതാവായാണ് അദ്ദേഹം അറിയപ്പെടുന്നത്.

പ്രമുഖ പ്രസിദ്ധീകരണ ശാലയായ പ്രോമിത്യൂസ് ബുക്സ് 1969-ൽ സ്ഥാപിച്ചത് അദ്ദേഹമാണ്.

## അവലംബം

## ബാഹ്യ ലിങ്കുകൾ

*
*Classic Paul Kurtz page at the Institute for Science and Human Values
*

വർഗ്ഗം:നിരീശ്വരവാദ പ്രവർത്തകർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ തത്ത്വചിന്തകർ
വർഗ്ഗം:1925-ൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:നിരീശ്വരവാദികളായ ജൂതന്മാർ
വർഗ്ഗം:മാനവികതാവാദികൾ
വർഗ്ഗം:അമേരിക്കൻ മാനവികതാവാദികൾ
വർഗ്ഗം:അമേരിക്കൻ സന്ദേഹവാദികൾ
സൂസൻ ജകോബി

ഒരു അമേരിക്കൻ പത്രപ്രവർത്തകയും എഴുത്തുകാരിയുമാണ് **സൂസൻ ജകോബി**.(; ജനനം. ജൂൺ 4, 1945) അമേരിക്കൻ പൊതുസമൂഹത്തിൽ വളർന്നുവരുന്ന ബൗദ്ധിക വിരുദ്ധതയെക്കുറിച്ചുള്ള അവരുടെ പുസ്തകം *ദ് ഏജ് ഒവ് അമേരിക്കൻ അൺറീസൺ* ഏറെ വായിക്കപ്പെട്ട കൃതിയാണ്. അവർ ന്യൂയോർക്ക് സിറ്റിയിലാണ് താമസിക്കുന്നത്.

## ജീവിതവും കരിയറും
ദി വാഷിംഗ്ടൺ പോസ്റ്റിന്റെ റിപ്പോർട്ടറായി കരിയർ ആരംഭിച്ച സൂസൻ ജകോബി, ദി ന്യൂയോർക്ക് ടൈംസ്, ലോസ് ഏഞ്ചൽസ് ടൈംസ്, ദി അമേരിക്കൻ പ്രോസ്പെക്റ്റ്, മദർ ജോൺസ്, ദി നേഷൻ, ഗ്ലാമർ, *AARP* ബുള്ളറ്റിൻ, *AARP* മാഗസിൻ എന്നിവയുൾപ്പെടെ വിവിധ ദേശീയ പ്രസിദ്ധീകരണങ്ങളിൽ സംഭാവനകൾ നൽകുകയും ചെയ്തിട്ടുണ്ട്. നിലവിൽ മതത്തെക്കുറിച്ചുള്ള വാഷിംഗ്ടൺ പോസ്റ്റ്-ന്യൂസ് വീക്ക് ബ്ലോഗായ "ഓൺ ഫെയ്ത്ത്" ന്റെ പാനലിസ്റ്റാണ്. ഒരു യുവ റിപ്പോർട്ടറായിരിക്കെ അവർ രണ്ട് വർഷം സോവിയറ്റ് യൂണിയനിൽ താമസിച്ചു.

## അവലംബം

വർഗ്ഗം:1945-ൽ ജനിച്ചവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ വനിതാ എഴുത്തുകാർ
വർഗ്ഗം:അമേരിക്കൻ വനിതാ പത്രപ്രവർത്തകർ
വർഗ്ഗം:നിരീശ്വരവാദ പ്രവർത്തകർ